title: Hans von Luck

text: Von Luck oli eräs ensimmäisistä panssariupseerin koulutuksen saaneista Saksan armeijassa. Vuonna 1939 hänen motorisoitu yksikkönsä oli eräs ensimmäisistä Puolan rajan ylittäneistä yksiköistä toisen maailmansodan alkaessa. Hän haavoittui kahdesti ja hänelle myönnettiin kaksi Saksan sotavoimien korkeinta kunniamerkkiä: Saksan kultainen risti sekä Rautaristin ritariristi. Sodan loppuvaiheissa hän oli eräs Wehrmachtin nuorimmista eversteistä.


title: Hans von Luck

text: Taisteltuaan useilla rintamilla hän joutui huhtikuussa 1945 neuvostojoukkojen vangiksi. Hän vietti viisi vuotta sotavankileireillä Georgiassa ja Kaukasiassa. Vaikka von Luckia ei tuomittu mistään sotarikoksista, hän vapautui vasta vuonna 1950.


title: Hans von Luck

text: Vapauduttuaan von Luck työskenteli hotellin vastaanottovirkailijana Hampurissa, minkä jälkeen hän toimi liikemiehenä kansainvälisessä kahvikaupassa. Hänestä tuli 1960-luvulta lähtien kysytty vieras ja luennoitsija Normandian taisteluista muun muassa brittiläisessä Camberleyn sotakoulussa sekä vuodesta 1980 lähtien Ruotsin sotakorkeakoulussa. Vuonna 1983 von Luck tapasi historioitsija Stephen Ambrosen, joka haastatteli von Luckia tutkimuksiaan varten sekä rohkaisi tätä julkaisemaan muistelmansa. Von Luck toimi myös asiantuntija-avustajana ranskalaisessa dokumenttielokuvassa "Sota ilman vihaa", joka kertoo Pohjois-Afrikan taisteluista 1941-1943.


title: Hans von Luck

text: Von Luck avioitui kahdesti ja hänellä on kolme poikaa.


title: Yvonne Rüegg

text: Yvonne Rüegg (s. 2. elokuuta 1938) on entinen sveitsiläinen alppihiihtäjä ja olympiavoittaja.


title: Yvonne Rüegg

text: Rüegg voitti kultaa Squaw Valleyn 1960 talviolympialaisten suurpujottelussa. Hän kukisti loppuajallaan 1.39,9 hopealle sijoittuneen yhdysvaltalaisen Penelope Pitoun 0,1 sekunnilla.


title: Kansallisliberalismi

text: Kansallisliberalismi on liberalismin muoto, jossa yhdistetään toisiinsa nationalismia ja liberalistista politiikkaa, erityisesti taloudellista liberalismia. Sen juuret ulottuvat 1800-luvulle, jolloin konservatiivinen liberalismi oli hallitseva aate Euroopan maissa. Tähän aikaan kansallisliberalismiin kuului olennaisesti ajatus kansallisvaltiosta.


title: Kansallisliberalismi

text: Käsitettä kansallisliberalismi on käytetty 1800-luvulla pääasiassa saksalaisalueilla, kuten Saksassa ja Itävallassa, joissa kansallisliberaalit puolueet olivat pitkään vallassa. Kansallisliberaalit eivät muiden liberaalien tapaan tukeneet niin voimakkaasti vapaata kauppaa ja vapaita markkinoita, vaan kannattivat jossain määrin autarkiaa ja protektionismia, kuten Britannian konservatiivit. Historiallisia kansallisliberaalisia puolueita olivat Kansallisliberaalinen puolue, Saksalaiskansallinen kansanpuolue ja Saksan kansanpuolue, Landbund, Suursaksalainen kansanpuolue, Itsenäisten liitto Itävallassa, Schweizerische Volkspartei Sveitsissä, ja Fronte dell'Uomo Qualunque Italiassa.


title: Kansallisliberalismi

text: Viimeisen kahdenkymmenen vuoden aikana puolueet, jotka yhdistelevät nationalismia ja liberalistisia ajatuksia, kuten alhaista verotusta ja markkinoiden vapauttamista, mutta suhtautuvat epäilevästi kansainväliseen kauppaan ja yksityistämiseen, luokitellaan nykyään kansallisliberaaleiksi. Tyypillinen nykyajan esimerkki kansallisliberaalista puolueesta on Itävallan vapauspuolue, erityisesti Jörg Haiderin, Susanne Riess-Passerin ja Karl-Heinz Grasserin johtajuuden aikana.


title: Kansallisliberalismi

text: Tämän hetkisiä kansallisliberaaleja puolueita Vapauspuolueen ja Itävallan tulevaisuuden liiton lisäksi ovat Pim Fortuynin lista ja Vapauspuolue Hollannissa, Dedeckerin lista Belgiassa, Mouvement pour la France ja Debout la République Ranskassa.


title: Kansallisliberalismi

text: Myös Ranskan Kansallinen rintama, Belgian Vlaams Belang sekä Israelin Likud voidaan luokitella kansallisliberalistisiksi.


title: Kansallisliberalismi

text: Suomen poliittisista nuorisojärjestöistä Perussuomalaiset Nuoret on määritellyt talouspolitiikkansa kansallisliberalistiseksi.


title: Terry Zwigoff

text: Terry Zwigoff (s. 18. maaliskuuta 1949 Appleton, Wisconsin, Yhdysvallat) on yhdysvaltalainen elokuvantekijä, joka tunnetaan varsinkin elokuvistaan "Crumb" (1994), joka käsittelee underground-sarjakuvataiteilija Robert Crumbin elämää, ja "Ghost World" (2001), joka on elokuvasovitus Daniel Clowesin samannimisestä sarjakuvasta. "Crumbista" hän voitti palkinnon Sundancen elokuvajuhlilla ja oli ehdolla parhaan käsikirjoittajan Oscar-palkinnon saajaksi elokuvasta "Ghost World".


title: Terry Zwigoff

text: Zwigoff alkoi työskennellä sarjakuvien parissa 1970-luvulla, kun hän muutti San Franciscoon ja tapasi Robert Crumbin. Heitä molempia yhdisti heidän kiinnostuksensa juurimusiikkiin. Zwigoff opetteli soittamaan selloa ja mandoliinia ja liittyi Crumbin kielisoitinryhmään R. Crumb and his Cheap Suit Serenadersiin. Nykyään hän soittaa sanfranciscolaisessa instrumentaaliyhtyeessä The Excitement Boys.


title: Ernst Hinterseer

text: Ernst Hinterseer (s. 28. helmikuuta 1932 Kitzbühel, Itävalta) on itävaltalainen uransa lopettanut alppihiihtäjä ja olympiavoittaja.


title: Ernst Hinterseer

text: Hinterseer voitti Squaw Valleyn 1960 olympialaisten pujottelussa kultaa. Hän oli ensimmäisen laskun jälkeen viidentenä mutta nousi toisella laskullaan voittoon 1,4 sekunnin erolla maanmieheensä Mathias Leitneriin. Suurpujottelussa hän hävisi 0,8 sekuntia sveitsiläiselle Roger Staubille ja sai pronssia.


title: Wilko Johnson

text: Wilko Johnson, syntymänimeltään John Wilkinson, (s. 12. heinäkuuta 1947 Canvey Island, Essex, Britannia) on englantilainen kitaristi ja lauluntekijä.


title: Wilko Johnson

text: Johnson esiintyi 1970-luvun rhythm and blues -yhtyeessä Dr. Feelgood. Vuosina 2011–2012 Johnson näytteli televisiosarjassa "Game of Thrones" mykkää pyöveliä Ilyn Payneä.


title: Wilko Johnson

text: Tammikuussa 2013 Johnsonilla diagnosoitiin haimasyöpä.


title: Wilko Johnson

text: Anglia Ruskin yliopisto Cambridgessä Isossa Britanniassa nimesi Wilko Johnsonin taiteiden kunniatohtoriksi lokakuussa 2016.


title: Wissem Ben Yahia

text: Wissem Ben Yahia (, s. 9. syyskuuta 1984 Pariisi, Ranska) on tunisialainen jalkapalloilija. Keskikentällä puolustavassa roolissa pelaava Ben Yahia edustaa Turkin pääsarjassa Mersin Idman Yurdua.


title: Wissem Ben Yahia

text: Ben Yahia aloitti jalkapalloilun 10-vuotiaana liittyessään Club Africainin junioreihin ja sai saman tien juniorijoukkueen valmentajan vakuuttuneeksi tarkoilla syötöillään ja maalinteollaan. 13-vuotiaana Ben Yahia valittiin kapteeniksi ja pelasi roolissa siihen asti kunnes siirtyi Club Africainin edustusjoukkueeseen vuonna 2003. Kaudella 2007–2008 hän voitti ensimmäisen Tunisian liigan mestaruutensa ja maalikuninkuuden 10 maalilla.


title: Wissem Ben Yahia

text: 8. kesäkuuta 2011 Ben Yahia julkistettiin siirtyneen Turkin Superliigaan Mersin Idman Yurduun, joka oli noussut kaudeksi 2011–2012 pääsarjaan. Ben Yahia allekirjoitti kolmen vuoden sopimuksen.


title: Wissem Ben Yahia

text: Tunisian maajoukkuessa Ben Yahia pelasi ensi kerran vuoden 2004 olympiakisoissa, jossa hän pelasi joukkueen kaikki kolme ottelua. Yhteensä Ben Yahia on pelannut 15 maaottelua ja tehnyt niissä kaksi maalia. Ensimmäinen maali syntyi rangaistuspotkusta Mosambikia vastaan pelatussa MM-karsintaottelussa 6. kesäkuuta 2009. Toisen maalinsa hän teki 20. kesäkuuta 2010 pelatussa ystävyysottelussa Sudania vastaan.


title: Jan Kounen

text: Jan Kounen on (s. 2. toukokuuta 1964 Utrecht, Alankomaat) on alankomaalaissyntyinen ranskalainen elokuvaohjaaja ja elokuvatuottaja. Kounen on ohjannut myös useita musiikkivideoita.


title: Josef Stiegler

text: Josef ”Pepi” Stiegler (s. 20. huhtikuuta 1937 Lienz, Itävalta) on itävaltalainen uransa lopettanut alppihiihtäjä ja olympiavoittaja.


title: Josef Stiegler

text: Stiegler saavutti Squaw Valleyn 1960 talviolympialaisten suurpujottelussa hopeaa häviten Sveitsin Roger Staubille 0,4 sekuntia. Pujottelussa hän sijoittui viidenneksi edellään kaksi maanmiestään sekä yksi ranskalainen ja yksi saksalainen. Neljä vuotta myöhemmin Innsbruckin olympialaisissa hän oli pujottelukilpailun ensimmäisen laskun nopein, ja toisen kierroksen kahdeksanneksi nopein aika riitti pitämään hänet kärjessä ja toi hänelle kultaa 0,14 sekunnin erolla yhdysvaltalaiseen William Kiddiin. Suurpujottelussa Stiegler sai pronssia.


title: Hichem Essifi

text: Hichem Essifi (, s. 27. helmikuuta 1987 Sousse) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Olympique de Béjaa.


title: Hichem Essifi

text: Essifi aloitti ammattilaisuransa US Monastirissa kaudella 2007–2008, jolloin hän onnistui maalinteossa kolmesti. Kaudella 2008–2009 Essifi ei kyennyt tekemään kuin kaksi maalia Tunisian pääsarjassa, mutta oli tärkeässä roolissa Arabian Mestarien liigassa tehdessään muun muassa kaksi maalia irakilaista Al Quwa Al Jawiyaa vastaan. Monastirin pelit kuitenkin päättyivät neljännesvälieriin hävittyään algerialaiselle ES Sétifille.


title: Hichem Essifi

text: Kesäkuussa 2010 Essifi allekirjoitti kolmen vuoden sopimuksen Club Africainin kanssa. Hän pelasi kauden aikana kahdeksan ottelua eikä tehnyt maaliakaan.


title: Hichem Essifi

text: 31. elokuuta Essifi siirtyi Olympique de Béjaan.


title: Hichem Essifi

text: Maajoukkuessa Essifi oli ensimmäistä kertaa mukana toukokuussa 2008 ja pelasi ensimmäisen ottelunsa Burundia vastaan 15. kesäkuuta 2008. Ensimmäiset kaksi maalia Essifi teki vuoden 2010 MM-karsintaottelussa Seychellejä vastaan 11. lokakuuta 2008.


title: Oriveden kaivos

text: Oriveden kaivos on kultakaivos, joka sijaitsee Oriveden kunnassa. Se tunnetaan myös nimellä Kutemajärven kaivos.


title: Oriveden kaivos

text: Kaivos on maanalainen ja siitä on louhittu yli 500 000 unssia (yli 15 tonnia) kultaa. Outokumpu Oy aloitti kaivoksen louhinnan vuonna 1994 ja toiminta jatkui yhtäjaksoisesti vuoteen 2003 asti. Outokummun luopuessa kaivostoiminnasta sen hallussa olleet kultaesiintymät siirtyivät Polar Mining Oy:lle, jonka omistaa australialainen Dragon Mining. Polar Mining avasi kaivoksen uudelleen vuonna 2007.


title: Oriveden kaivos

text: Geologisesti Oriveden kaivos kuuluu Tampereen liuskejaksoon. Malmi esiintyy piippumaisina muodostumina intermediäärisessä vulkaanisessa kivessä. Malmipiippuja tunnetaan alueelta viisi kappaletta. Ensimmäiseksi louhittiin Kuteman malmiota, jonka ehdyttyä siirryttiin hyödyntämään Sarvisuon malmia. Oriveden kaivoksen malmi kuljetetaan rikastettavaksi 80 km päähän Sastamalan rikastamolle.


title: Oriveden kaivos

text: Kaivoksen kuivatusvesien suuret alumiini-, typpi- ja sulfaattipitoisuudet ovat näkyneet selvästi kohonneina haitta-aineiden määrinä Ala-Jalkajärvessä ja Peräjärvessä. Pirkanmaan ely-keskuksen ylitarkastajan mukaan alumiini haitannee kalojen lisääntymistä, korkea sulfaattipitoisuus taas tekee vedestä hapanta ja heikentää happioloja.


title: Oriveden kaivos

text: Vuonna 2012 kaivoksen alapuolisessa Ala-Jalkajärvessä ei elänyt kaloja eikä rapuja, ja Peräjärvessä kalojen lisääntyminen todettiin heikentyneeksi. Syksyllä 2013 Ala-Jalkajärven pohjakerrostuman pintaosissa havaittiin selkeästi kohollaan olevia uraanipitoisuuksia, jotka johtunevat 2000-luvun alun toiminnasta. Joulukuussa 2015 Länsi- ja Sisä-Suomen aluehallintovirasto (AVI) hylkäsi ympäristölupahakemuksen kaivostoiminnan jatkamisesta. Ympäristöluvan peruminen merkitsisi käytännössä kaivoksen sulkemista. Dragon Mining pystyy kuitenkin jatkamaan toimintaansa toistaiseksi, päätöksestä tekemänsä valituksen käsittelyaikana. Toimitusjohtaja Brett Smithin mukaan kaivoksen aiheuttamat ympäristöongelmat periytyvät luultavasti aiemman toimijan ajoilta. Tuotantojohtaja Heimo Pöyry myöntää, että vesienkäsittelyä on parannettava, mutta muistuttaa, että yhtiön aiheuttamien haittojen mittakaava on aivan toinen kuin Talvivaaran kaivoksella. AVI:n mukaan kaivos on pilannut vesistöt erityisesti Ala-Jalkajärvessä ja Peräjärvessä, ja toiminnan jatkuessa nykyisellään vaikutusta olisi jossain määrin myös Näsijärven Paarlahdella.


title: Hannu Perälä

text:
Hannu Juhani Perälä on suomalainen rumpali, säveltäjä, sanoittaja ja sovittaja.
Perälä on toiminut myös studiomuusikkona Jukka Ruusumaan ja Marita Taavitsaisen levyillä.


title: Organza

text: Organza on ohut ja jäykkä, alun perin silkistä kudottu kangas. Sen sidos on yleensä palttina.


title: Organza

text: Silkkiorganza valmistetaan raakasilkistä, jossa silkkikuidun serisiini on jäljellä. Kankaan loimena käytetään organsiinia (kahteen kertaan kerrattua silkkilankaa) ja kuteena joko organsiinia tai tramea. Sidoksena voi olla myös satiini.


title: Organza

text: Silkkiorganzaa käytetään erityisesti hää- ja iltapukujen sekä asusteiden valmistukseen. Läpikuultavan organzakerroksen avulla voidaan säädellä esimerkiksi alla olevan kankaan värisävyä tai kiiltoa. Organzaa käytetään myös tukikankaana ja kirjontatöiden, kuten paljetti- ja helmikirjonnan, pohjana.


title: Organza

text: Nykyisin organzaa valmistetaan myös synteettisistä kuiduista, kuten polyesteristä ja nailonista. Nämä kankaat valmistetaan vaatetuskankaita leveämmiksi ja niitä käytetään sisustuksessa esimerkiksi valoverhoina.


title: Organza

text: Tekstiiliteollisuudessa tunnetaan myös "organdi" (). Myös se on ohut ja kevyt palttinasidos, mutta sitä valmistetaan puuvillasta. Kankaan jäykkyys saadaan aikaan kankaan viimeistelyllä.


title: Haworth

text: Haworth on kylä ja turistikohde, joka sijaitsee Englannin West Yorkshiressa. Kylä tunnetaan parhaiten 1800-luvulla eläneiden, kuuluisien Brontën kirjailijasisarten Charlotte, Emily ja Anne Brontën sekä heidän perheensä kotipaikkana. Brontë-yhteyksiensä takia kylä on suosittu turistikohde. Sen muihin nähtävyyksiin kuuluu esimerkiksi Haworthin rautatieasema, joka on osa Keighley and Worth Valley Railway -rautatietä. Rautatie on turistikohde höyryjuniensa takia.


title: Haworth

text: Brontën kuuluisat kirjailijasisaret Charlotte, Emily ja Anne Brontë perheineen muuttivat Haworthiin vuonna 1820 tai vuotta myöhemmin 1821 isänsä Patrickin saatua töitä kylästä. Sisaret asuivat Haworthin pappilassa, jossa heidän isänsä työskenteli, ja kirjoittivat kuuluisat teoksensa siellä. Heidät ja heidän perheensä Annea lukuun ottamatta on haudattu St Michael and All Angels Church -kirkkoon Haworthiin. Haworthin pappila toimii nykyisin Brontë-museona. Brontën perheen yhteydet Haworthiin ovat tehneet siitä suositun turistikohteen.


title: Supererogaatio

text: Supererogaatio (, maksaa ylimääräistä) on moraalifilosofian käsite, jolla tarkoitetaan velvollisuudet ylittävää toimintaa, eli suotavia ja suositeltavia tekoja, mutta joihin kenelläkään ei voi olla erityistä moraalista vaatimusta.


title: Supererogaatio

text: Käsite on peräisin alkujaan katolisesta teologiasta, jossa supererogatoriset teot tarkoittivat kaikkia niitä hyviä tekoja, joita Jumala ei vaadi, mutta jotka ovat silti suotavia, kuten selibaatti ja avokätinen hyväntekeväisyys. Ei-uskonnolliseen moraalifilosofiaan supererogaatio tuli J. O. Urmsonin artikkelin ”Saints and Heroes” (1958) myötä.


title: Supererogaatio

text: Supererogatorisia tekoja ovat tyypillisesti teot, joissa henkilö uhraa oman etunsa muiden hyväksi. Näitä ovat esimerkiksi teot, joissa henkilö uhraa oman henkensä muiden edestä tai lahjoittaa suuria summia hyväntekeväisyyteen.


title: Supererogaatio

text: Supererogaation asema moraalifilosofiassa on kiistelty aihe, ja normatiivisen etiikan eri teoriat suhtautuvat siihen eri tavoin. Esimerkiksi velvollisuusetiikassa moraalisesti vaadittavien asioiden joukko tavataan pitää tiukasti rajattuna, jolloin supererogatorisille teoille jää paljon tilaa. Utilitarismi sen sijaan velvoittaa ihmistä tekemään valmiiksi jo niin paljon yhteisen edun eteen, että supererogaatiosta ei voida juurikaan puhua. Tämä ei tietenkään tarkoita, etteikö utilitaristi voisi pitää tiettyjä tekoja poikkeuksellisina ja sankarillisina.


title: Rottumerplaat

text: Rottumerplaat on asumaton saari Länsifriiseinsaarilla, Vattimeren alueella Pohjanmeressä. Saari on osa Alankomaihin kuuluvaa Eemsmondin kuntaa. Pinta-alaa saarella on 7,82 neliökilometriä. Rottumerplaatin naapurisaari lännessä on Schiermonnikoog ja idässä Rottumeroog.


title: Rottumerplaat

text: Alankomaiden pohjoisin kohta sijaitsee Rottumerplaatilla.


title: Rottumerplaat

text: Alankomaiden hallitus aloitti aikoinaan rakentamaan patoa saarelle ottaakseen Waddenzeeta hyötykäyttöön. Hanke ei koskaan toteutunut ja vuonna 1991 Alankomaat jätti saaren rauhaan; kenelläkään ei ole pääsyä sinne. Saarella pysähtyvät miljoonat linnut muuttomatkojensa aikana.


title: Rottumerplaat

text: Kirjailija ja televisiokasvo Godfried Bomans sekä kirjailija, kuvanveistäjä ja maalari Jan Wolkers oleilivat saarella vuonna 1971.


title: Siivetönnä en voi lentää

text: Siivetönnä en voi lentää on Lasse Lehtisen kirjoittama romaani vuodelta 2008. Se on Lehtisen 30. julkaistu teos ja ensimmäinen kaunokirjallinen julkaisu 14 vuoteen sitten romaanin "Keltainen noutaja" (1994).


title: Siivetönnä en voi lentää

text: Romaani alkaa vuodesta 1945 ja sijoittuu sodanjälkeiseen jälleenrakentamisen Suomeen. Päähenkilönä on rakennusalalla omaisuutta haalimaan ryhtyvä ja aikanaan idänkauppaankin mukaan lähtevä Toivo Johannes Ahola. Työmiehenä elantonsa hankkiva Toivo astuu romaanin alussa vihille Meri Kotkavuoren kanssa, joka kauppaneuvoksen tyttärenä on sulhastaan ylempisäätyinen. Fiktiivisten hahmojen ohessa teoksessa esiintyy useita historiallisia henkilöitä.


title: Siivetönnä en voi lentää

text: "Siivetönnä en voi lentää" on ensimmäinen osa Kotkavuoren suvun ympärille kutoutuvasta romaanitrilogiasta, joka kuvaa suurten ikäluokkien kehitystä. Romaanin nimi tulee Unto Monosen tangon "Satumaa" säeparista ”siivetönnä en voi lentää / vanki olen maan”.


title: Rata jatkuu

text: Rata jatkuu on rap-duo Jontin & Shakan kaksois-CD "Rata-äänite" ja "Vittuun koko sakki!" -albumeista. Albumi sisältää myös kaksi ennen julkaisematonta kappaletta sekä uudelleen miksauksen kappaleesta "Sattuu ja tapahtuu". Albumi julkaistiin 24. maaliskuuta 2008 3rd Rail Musicin kautta.


title: MSCI Russia Index

text: MSCI Russia Index on yhdysvaltalaisen Morgan Stanley Barron tuottama venäläisten yritysten osakeindeksi, johon kuuluu Venäjän vaihdetuimpia pörssiosakkeita.


title: MSCI Russia Index

text: Indeksissä huomattavin paino on Gazpromilla (esimerkiksi 7. kesäkuuta 2013 se oli noin 21 %), mistä seuraa se, että esimerkiksi Gazpromin kurssin tukemiseksi tehdyt tukiostot vaikuttavat indeksiin erittäin paljon ja tarjoavat yhdellä osakkeella käytyjen kauppojen kautta merkittävän vaikutuksen indeksiin.


title: MSCI Russia Index

text: Monet MSCI Russia Indexiin sisältyvät yritykset ovat indeksiosakkeina myös muissa osakeindekseissä. MSCI Russia Indexiin sisältyy sekä Yhdysvaltain dollareina (USD) pörssinoteerattuja että Venäjän federaation ruplina (RUR) noteerattuja kantaosakkeita ja etuoikeutettuja osakkeita. On mahdollista, että vaikka yrityksellä on sekä kantaosakkeita että etuoikeutettuja osakkeita, indeksin laskentaan otetaan vain etuoikeutetut osakkeet.


title: MSCI Russia Index

text: MSCI Russia Index vaikuttaa Suomen rahoitusmarkkinoilla muun muassa osakerahastojen kautta, sillä monen Suomen rahoitustarkastuksen valvoman osakerahaston vertailuindeksi on MSCI Russia.


title: MSCI Russia Index

text: Allaoleva taulukko kuvaa listalla mukana olleita osakkeita ja niiden painoa 7. kesäkuuta 2013 sekä 1. maaliskuu 2017.


title: RUR

text: Rur tai RUR voi viitata johonkin seuraavista:


title: Jeonju

text: Jeonju (, hanja: 全州市) on Etelä-Korean Pohjois-Jeollan maakunnan pääkaupunki. Jeonjussa on vuoden 2015 väestönlaskennan mukaan 658 172 asukasta ja kaupungin pinta-ala on 206,03 neliökilometriä.


title: Desulforudis audaxviator

text: Desulforudis audaxviator on ekstremofiili bakteeri, joka elää pohjavedessä 1,5 - 3 km syvyydellä maan pinnasta. Tutkimusten mukaan se elää maan alla muista ekosysteemeistä eristäytyneenä ja oman ekosysteeminsä ainoana lajina.


title: Desulforudis audaxviator

text: Tutkijaryhmä tutki Etelä-Afrikassa lähellä Johannesburgia sijaitsevasta kaivoksesta 2,8 km syvyydestä maan sisältä otettua vesinäytettä ja löysi yllättäen siitä vain yhden lajin, "D. audaxviator"in.


title: Desulforudis audaxviator

text: "D. audaxviator" saa ravintonsa ympäröivien mineraalien radioaktiivisesta hajoamisesta. "D. audaxviator" on grampositiivinen sulfaatinpelkistäjäbakteeri.


title: Desulforudis audaxviator

text: "D. audaxviator"in arvellaan hankkineen osan perimästään muilta arkeilta horisontaalisella geeninsiirrolla.


title: Desulforudis audaxviator

text: Bakteerin nimi, "Desulforudis audaxviator", on peräisin Jules Vernen teoksesta "Matka maan keskipisteeseen". Siinä sankari professori Lidenbrock löytää latinankielisen kirjoituksen "Descende, audax viator, et terrestre centrum attinges" (Laskeudu alas rohkea matkaaja ja saavut Maan keskipisteeseen.).


title: Anhava

text: Anhava on suomalainen sukunimi. Nimi on nykyisin 16 henkilöllä .


title: Palttina

text: Palttina on yksi kudottujen kankaiden perussidoksista. Muita perussidoksia ovat toimikas ja pomsi.


title: Palttina

text: Palttinalla voidaan tarkoittaa myös kyseisellä sidoksella kudottua kangasta. Kankaan materiaalin mukaan puhutaan esimerkiksi puuvilla- tai pellavapalttinasta.


title: Palttina

text: Palttina on kaikkein yksinkertaisin sidos. Jokainen loimilanka kulkee vuorotellen yhden kudelangan päältä ja yhden kudelangan alta. Palttinasidoksella kudottu kangas on joustamaton ja molemmilta puolilta samannäköinen.


title: Palttina

text: Kudontalankojen ominaisuuksia muunnellen ja värejä eri tavoin ryhmitellen palttinasidoksella saadaan aikaan monenlaisia kangaslaatuja. Räsymatto on esimerkki kankaasta, jossa palttinasidoksen loimilanka on ohutta ja kude paksua.


title: Palttina

text: Palttina on vanhin kankaankudonnassa tunnettu sidos. Kankaiden ohella palttinasidosta käytetään esimerkiksi päre- ja tuohitöissä.


title: Football League (Kreikka)

text: Football League on Kreikan jalkapallon toiseksi korkein sarjataso Kreikan Superliigan jälkeen. Sarja tunnettiin kauteen 2010–2011 asti nimellä Beta Ethniki.


title: Football League (Kreikka)

text: Football League pelataan 16 joukkueella. Sarjan voittaja nousee suoraan pääsarjaan ja toiseksi sijoittunut karsii Superliigan 13. sijoittuneen kanssa.


title: Football League (Kreikka)

text: Kaudella 2013–2014 Football Leaguesta nousivat Niki Volos FC ja AO Kerkyra. Ethnikos Olympiakos Volos sijoittui kolmanneksi, mutta hävisi karsintaottelun Skoda Xanthi FC:lle 1–2.


title: Silvinit

text: OAO Silvinit () oli vuoteen 2011 saakka suuri venäläinen kalium-lannoitteiden valmistaja ja pörssiyhtiö. Yhtiön kaivokset sijaitsivat Solikamskin kaupungissa Permin aluepiirissä.


title: Silvinit

text: Vuonna 2011 yritys liitettiin osaksi Uralkalia, josta yhtiöstä kasvoi liitoksen seurauksena maailman suurin kaliumkarbonaatin eli potaskan tuottaja noin 20 prosentin osuudella maailmanmarkkinoista.


title: Salamavaras

text: Salamavaras ("The Lightning Thief") on yhdysvaltalaisen Rick Riordanin kirjoittaman fantasiakirjasarjan ensimmäinen osa. Kirjan päähenkilö on 12-vuotias newyorkilainen Percy Jackson, joka saa tietää olevansa puolijumala. Sarjassa seikkailevat jumalten lisäksi muun muassa satyyrit, kentaurit ja nymfit. Sarjaa julkaisee suomeksi Otava ja kääntää Ilkka Rekiaro.


title: Salamavaras

text: "Salamavaras" on maailmalla palkittu myynti- ja arvostelumenestys.Percy Jackson on aivan tavallinen 12-vuotias poika, jolla on tarkkaavuus- ja lukihäiriö. Hän käy koulua Yancy Academyn yksityisessä sisäoppilaitoksessa, joka on suunnattu lapsille, joilla on ongelmia. Kun Percy lähtee luokkansa kanssa luokkaretkelle museoon, matematiikanopettaja rouva Dodds on antamassa Percylle rangaistuksen sopimattomasta käytöksestä, mutta muuntautuukin jättimäiseksi nahkasiipiseksi pedonkynsin varustetuksi pedoksi (raivottareksi) yrittäen raadella Percyn hengiltä. Silloin Percyn lempiopettaja, latinanopettaja herra Brunner pelastaa Percyn heittämällä tälle kynän joka muutuu ilmassa kiiltäväksi vaskiterämiekaksi. Percy hajottaa rouva Doddsin atomeiksi.


title: Salamavaras

text: Pian tämän jälkeen Percy lähtee koulusta ja hän palaa takaisin New yorkkiin. Matkalla hän pysähtyy groverin hyvän koulukaverinsa tielle kun heidän bussinsa on hajonnut jolin he huomaavat kolme eukkoa jotka katkaisevat langan Percyn nähden jonka jälkeen he palaavat New Yorkiin. Jossa hän tapaa kamalan isäpuolensa (lemu) Gaben jonka jälkeen hän lähtee äitinsä Sally Jacksonin kanssa Montoukeen jossa Grover löytää heidät ja varoittaa heitä hirviöstä joka jahtaa Percyä. Sally komentaa ojat autoon ja he ajavat Long islandille jossa Percyä jähdannut hirviö paljastuu minotaurokseksi joka tuhoaa auton josta Percy, Grover ja Sally ovat lähteneet. Percy taistelee minotaurosta vastaan joka on tappanut hänen äitinsä ja onnistuu surmaamman minotauroksen tämän omalla sarvella.


title: Salamavaras

text: Percy saapuu Groverin kanssa Puoliveristen leirille, jossa hän tapaa muun muassa toisen puoliverisen, Annabethin, määrittämättömien mökin, mökki numero yhdentoista ohjaajan Luken, "Herra D:n" eli Dionysoksen, viinin jumalan, sekä herra Brunnerin, joka on todellisuudessa Kheiron-kentauri. Annabeth kertoo odottavansa Oraakkelin ennustusta, että hän pääsee niin kutsutulle etsintäretkelle. Percy saa tietää lukihäiriönsä johtuvan siitä, että hänen aivonsa on suunniteltu lukemaan muinaiskreikkaa ja tarkkaavuushäiriön siitä, että ne ovat soturin refleksejä. Percy myös antaa Clarisselle ja tämän kavereille vesisuihkun tyttöjen vessassa, kun nämä yrittävät tunkea Percyn päätä vessanpönttöön.


title: Salamavaras

text: Herra D ilmoittaa kesän ensimmäisestä lipunkaappauskisasta. Kisassa ovat vastakkain Areen ja Athenen mökit, jotka johtavat kilpailua. Athene on liittoutunut Hermeen ja Apollonin kanssa, Ares pienempien mökkien eli Dionysoksen, Demeterin, Afroditen ja Hefaistoksen kanssa, joten Percy on siis Annabethin ja Luken kanssa samassa joukkueessa. Percy asetetaan rajavartioon, joka tuntuu aluksi tylsältä ja hölmöltä, kunnes Clarisse muutaman muun Areen lapsen kanssa ryntää paikalle. Clarisse yrittää kukistaa Percyn sähköisellä taikakeihäällään, mutta Percy saa vedestä voimaa ja päihittää Areen tyttären. Luke sieppaa lipun, Kheiron ampuu metsässä vaanineen helvetinkoiran ja Poseidon julistaa Percyn pojakseen. Percy siirretään Poseidonin mökkiin, mökkiin numero kolme.


title: Salamavaras

text: Percy joutuu ottamaan Lukelta miekkailun yksityistunteja sillä Hermeen mökki pelkää harjoitella hänen kanssaan. Kheiron antaa Percylle luvan lähteä etsintäretkelle ja Percy saa Oraakkelilta ennustuksen:


title: Salamavaras

text: Percy kertoo Kheironille ja Groverille ennustuksen kaksi ensimmäistä osaa, mutta jättää kaksi viimeisintä mainitsematta. Percy, Grover ja Annabeth saavat luvan lähteä etsintäretkelle etsimään ylijumala Zeuksen varastettua mestarisalamaa. Percy saa Kheironilta Anaklusmoksen, kertakäyttöisen kuulakynän, jonka hatun alta paljastuu huimaava ase, jota ei voi kadottaa. Se on lahja Poseidonilta, Percyn isältä. Luke antaa Percylle lentokengät, jotka Percy joutuu antamaan Groverille; hänen olisi itse liian vaarallista lentää nyt, kun Zeus oli hänelle vihainen.


title: Salamavaras

text: Percy, Grover ja Annabeth lähtevät matkaan bussilla, jossa he pelaavat hacky shackia omenalla, jonka Grover loppujen lopuksi nielaisee. Bussiin astuvat Raivottaret, jotka hyökkäävät Percyn ja tämän ystävien kimppuun. Percy onnistuu ystävineen pakenemaan paikalta ja hänestä kirjoitetaan lehden sivuilla, koska joku on kertonut tapahtuneesta toimittajille.


title: Salamavaras

text: Paettuaan linja-autosta Percy lähtee ystävineen jatkamaan matkaa länteen jalkaisin ja tulevat Em-tädin pihatonttukaupalle. Ystävykset saavat Em-tädin luona syödäkseen, ja Em pyytää heitä poseeraamaan valokuvaa varten. Juuri ajoissa Annabeth kuitenkin tajuaa sen olevan juoni, sillä Em-täti on todellisuudessa Medusa, hirviö, jonka katse kivettää uhrinsa. Percy katkaisee Medusalta kaulan ja lähettää sen mustaan harsoon, kahteen muovipussiin ja pahvilaatikkoon paketoituna Olympos-vuorelle jumalten nähtäville.


title: Salamavaras

text: Percy, Grover ja Annabeth leiriytyvät yöksi metsään pitäen vuorotellen vahtivuoroja. Aamulla Grover on löytänyt Gladiola-nimisen pinkin villakoiran, jonka kanssa hän pystyy juttelemaan. Ystävykset saavat koirasta löytöpalkkion, 200 dollaria, jonka turvin he matkustavat junalla kohti länttä. He menevät Annabethin pyynnöstä katsomaan nähtävyyttä, Gateway Archia. Samassa rakennuksessa on myös hirviö Ekhidna, jolla on mukanaan chihuahuaksi naamioitunut lapsensa, Khimaira. Percy kohtaa heidät hissijonossa aivan Gateway Archin huipulla, ja siitä syntyy jälleen uusi taistelu, jonka päätteeksi Percy hyppää likaiseen Mississippijokeen. Joessa Percylle puhuu vedenhenki, joka muistuttaa kovasti hänen äitiään. Percyn täytyy mennä Santa Monicaan ennen Manalaan menoaan, sillä se on hänen isänsä tahto. Percy löytää Groverin ja Annabethin, joille hän kertoo hänen isänsä kutsusta.


title: Salamavaras

text: Kolmikko tapaa pienessä pikaruokapaikassa sodanjumala Areen, joka tarjoaa heille ruoat. Ares pyytää Percyltä palvelusta mennä hakemaan hylätystä vesipuistosta kilven, jonka Ares oli jättänyt sinne ollessaan treffeillä naisystävänsä Afroditen kanssa. Percy lähtee ystävineen heti matkaan. Hylätystä Waterlandista he ottavat itselleen asut. Percy ja Annabeth menevät Lemmentunneliin etsimään Areen kilpeä. Hefaistos on virittänyt ansan Areelle ja vaimolleen Afroditelle, ja kamerat lähettävät Percystä ja Annabethistä suoraa kuvaa Olympokselle. Loppujen lopuksi Percy, Grover ja Annabeth saavat kilven vietyä takaisin Areelle, joka tarjoaa heille kyytiä pakettiauton takaosasta. Auton kyljessä kerrotaan kuljettamisesta eläinten ehdoilla, mikä ei pidä paikkaansa, kun Percy ystävineen pääsee autoon sisään. Grover haluaisi murhata eläimia salakuljettavat Eddien ja Mauricen.


title: Salamavaras

text: Autosta päästyään ystävykset menevät Lotus-hotelliin lepäämään. Siellä on heille oma sviitti kattohuoneistossa, vesiliukumäki, laajakaistanetti, benjihyppyvuoria, flippereitä ja paljon muuta. Kun Percy kyselee muilta asiakkailta vuotta ja sitä, kuinka kauan he ovat paikassa olleet, hänelle valkenee, ettei kaikki ole kohdallaan. Hän saa tietää, että jos hän, Annabeth ja Grover eivät lähde heti, he unohtavat etsintäretkensä ja jäävät pelaamaan onnellisesti Lotus-hotelliin koko loppuelämäkseen. Kolmikko lähtee, ja ulkona kaikki on aivan niin kuin silloin, kun he astuivat hotelliin sisälle. He kuitenkin huomaavat kauhukseen jotakin; he olivat viettäneet hotelli Lotuksessa viisi päivää - olisi vain päivä aikaa viedä etsintäretki päätökseen.


title: Salamavaras

text: Tuulen nopeudella he kiitävät kohti Los Angelesia, kaupunkia, jonka alla sijaitsisi Haadeksen valtakunta. Sieltä he lopulta löytävät Hengenmenon Äänitysstudion, sisäänkäynnin manalaan. He saavat siellä lahjottua vastaanottovirkailija Kharonin, joka vie heidät manalaan ja soutaa heidät Styksjoen yli. Ennen Haadeksen luo pääsyä joutuvat he kuitenkin kohtaamaan ison koiran, ja juuri kun he luulevat päässeensä pälkähästä, Groverin siivekkäät lenkkarit alkavat temppuilla ja ne johdattavat häntä kohti Manalan synkintä syöveriä - Tartarosta, jossa Percy aistii pahuuden läsnäolon. Siellä Percyä puhuttelee paha ääni, jonka vuoksi Percy ja Annabeth pelastavat Groverin äkkiä ja vievät sitten hänet mukanaan Haadeksen palatsiin.


title: Salamavaras

text:
Haades on Percyn tapaamista jumalista ensimmäinen, joka näytti todella jumalalliselta, sillä hän oli ainakin kolme metriä pitkä ja istui ihmisen luista tehdyllä valtaistuimella. Percy aikoo hioa Haadeksen kanssa kauppoja, mutta Haades alkaa syyttää Percyä salamavarkaudesta ja myös siitä, että Percy olisi varastanut hänen Pimeyden Kypäränsä. Percy on hämillään, mutta ymmärtää yllättäen, että hänen reppunsa tuntuu hyvin raskaalta. Haadeksen käskystä hän avaa sen ja löytää nämä kaksi esinettä, ymmärtämättä kuinka ne sinne joutuivat. Percy kuitenkin ymmärtää nyt sen, ettei hän pääse pakoon muuten kuin käyttämällä ne kolme helmeä, jotka vedenhenki on hänelle aiemmin antanut. Hän ei kuitenkaan voi pelastaa äitiään, sillä hänen ystävistään jommankumman on jäätävä. Tällöin ennustuksen yksi osa toteutuu: "etkä sinä onnistu pelastamaan sitä, mikä on tärkeintä."
Percy ymmärtää myös sen, että häntä on petkutettu. Hän kohtaa jumala Areen Santa Monican lahdella, jolloin hän ymmärtää, että Ares oli se, joka sujautti mestarisalaman ja kypärän hänen reppuunsa. He kaksintaistelevat ja Percy voittaa, jolloin ennustuksen toinen osa toteutuu; "olet menevä länteen ja kohtaava jumalan, joka on kääntänyt takkinsa." Raivottaret saapuvat hakemaan Pimeyden Kypärää, mutta Percy tuntee kammottavan tunteen ennen Areksen lähtöä - kuin joku olisi estänyt tätä tappamasta Percyä. Percy suuntaa kohti Olymposvuorta ja palauttaa varastetun esineen omistajalleen, jolloin hänen isänsä kertoo olevansa ylpeä tästä, mutta Percy kertoo myös unistaan joissa ääni puhui hänelle syövereistä ja kuinka Ares oli varmastikin kuunnellut tätä ääntä. Percy ja Poseidon ovat samaa mieltä siitä, että Tartaroksessa heille on puhunut Kronos, Titaanien johtaja. Zeus ei kuitenkaan salli heidän puhuttavan Kronoksesta, jonka jälkeen Percy lähtee leirille takaisin. Siellä hän saa sankarivastaanoton, mutta iltana jolloin Annabeth lähtee kotiin Percy lähtee kävelylle Luken kanssa metsään. Kaikki sujuu hyvin kunnes Luke puhuu Percylle hänen edellisestä epäonnistuneesta etsintäretkestään, ja yllättäen Luke lyö häntä.
"Sinut on pettävä eräs, joka kutsuu sinua ystäväkseen." Percy ymmärtää, että Luke oli salamavaras ja tämä myöntää kuunnelleensa Kronosta, joka suostutteli häntä pettämään jumalat. Luke usuttaa Percyn kimppuun tappavan myrkyllisen skorpionin ja pakenee itse puhuen uudesta kulta-ajasta, jota Percy ei pääse kokemaan. Skorpioni pistää Percyä, jonka jälkeen tämä laahustaa tokkuraisena leiriin - täällä hän kertoo Kheironille ja muille tapahtuneesta. Percy saadaan parannettua, mutta Luke on yhä vapaalla jalalla; Percy lähtee levottomana kotiin, odottaen vain paluutaan leirille.


title: Salamavaras

text:
Kirjan 12-vuotias päähenkilö, joka asuu äitinsä Sally Jacksonin ja tämän nykyisen miehen Gabriel(lemu-Gabe)Uglianon kanssa New Yorkissa. Percyllä on luku- ja tarkkaavaisuus häiriö, josta johtuen hän on surkea oppilas. Pian hän saa tietää olevansa määrittämättömän jumalan puoliverinen jälkeläinen ja hän pääsee Puoliveristen leirille muiden kaltaistensa kanssa. Lipunryöstön aikana Percyn isäksi paljastuu Poseidon, merenjumala. Percy tapaa joukon uusia ystäviä ja etsii kymmenen päivän määräajassa ylijumala Zeuksen mestarisalaman, maailman mahtavimman aseen, ja estää ihmiskunnan tuhoisimman sodan. Hän myös repii sarven irti vaarallisen hirviön, Minotauroksen, päästä ja saa sen vuoksi osakseen kunnoioitusta muilta Puoliveristen leiriläisiltä. Se tosin maksoi kovan hinnan, Percy luulee että hänen äitinsä kuolleen, mutta Haades on siepannut tämän.
Percy sai myös Kheironilta taikakynän. Kun kynän hatun ottaa pois, se muuttuu Anaklusmos-miekaksi. Percy kokee kesän aikana kovia mutta selviää melko hyvin enimmäiseksi vuodekseen.


title: Salamavaras

text: Grover on Percyn paras ystävä ja paljastaa poikien lähdettyä Yancy Academysta hänen olevan satyyri. Hänen piti suojella Percyä vaaroilta, vaikka Percy onkin koko vuoden ajatellut asian olevan aivan toisin päin. Groverin virallinen nimike on "Kaitsija", ja hän on 28-vuotias. Grover on ollut kuudesluokkalaisen tasolla jo kuusi vuotta, sillä satyyrit ikääntyvät ulkonäöllisesti ihmisiä hitaammin.


title: Salamavaras

text: Percy tapaa Annabeth-nimisen kultakutrisen tytön Puoliveristen leirillä, ja myöhemmässä vaiheessa Annabeth auttaa Percyä hyvin paljon. Annabethin isä on tavallinen ihminen ja työskentelee professorina West Pointin sotilasakatemiassa. Annabethin äiti taas on Athene, viisauden ja sodan jumalatar. Annabeth on ollut Puoliveristen leirillä seitsenvuotiaasta asti, ja hänen kaulanauhassaan on viisi eriväristä savihelmeä sekä isänsä luokkasormus.


title: Salamavaras

text: Zeus on ylijumala, taivaan ja Olympoksen ja niiden myötä koko maailmankaikkeuden hallitsija. Zeus suisti vallasta isänsä, titaani Kronoksen. Zeuksen ase ja tärkein tunnus on salama. Zeuksen veljet ovat Haades ja Poseidon. Zeuksen yhden puoliverisen lapsen nimi on Thaleia.


title: Salamavaras

text: Hera on avioliiton jumalatar. Hän on naimisissa Zeuksen kanssa. Hera on myös mukana sarjan tulevissa seikkailuissa.


title: Salamavaras

text: Haades on maanalaisen kuoleman valtakunnan hallitsija. Hän on Zeuksen ja Poseidonin veli, joka voitti manalan herruuden noppapelissä. Haades hallitsee kaikkia maan alla olevia arvometalleja ja muita rikkauksia ja omistaa näkymättömäksi tekevän kypärän (Pimeyden kypärä). Haades on kiero jumala, joka yrittää syrjäyttää veljensä vallasta.


title: Salamavaras

text: Poseidon on meren jumala, myrskyjen ja maanjäristyksien hallitsija. Hän on Haadeksen ja Zeuksen kiivasluontoinen veli, joka kantaa tuntomerkkinään kolmikärkistä atrainta. Lisäksi hän on Percyn isä.


title: Salamavaras

text: Athene on viisauden, tiedon ja valtiomiestaitojen jumalatar. Ateenan suojelija, jonka mukaan kaupunki on nimetty. Athene taistelee Aresta vastaan keihäänsä ja kilpensä avulla, ja yleensä voittaa, koska on Aresta viisaampi, maltillisempi ja taitavampi strategi.


title: Salamavaras

text: Herra Brunner on Percyn latinanopettaja Yancy Academyssa, joka paljastuu myöhemmin Kheironiksi, muinaisessa kreikan mytologiassa monien jumalten viisaaksi opettajaksi. Ollessaan herra Brunner Kheiron oli pyörätuolissa, mutta hän sai huokaista helpotuksesta noustessaan "mokomasta ahtaasta laatikosta" ja paljastaessaan Percylle, mikä todellisuudessa oli.


title: Salamavaras

text: Herra D on Puoliveristen leirin johtaja, oikealta nimeltään Dionysos, viinin jumala ja ylijumala Zeuksen poika. Dionysos on kyllästynyt työhönsä leirinjohtajana, ja hän haluaisi jo palata takaisin sinne, missä muutkin jumalat olivat. Dionysos vähät välittää leiriläisistä ja puhuu heistä ja heille hyvin ärsyttävällä tavalla. Sen hän ilmaisee esimerkiksi Percyn ensimmäisessä ruokailussa sanoen:


title: Salamavaras

text: Kuten myös silloin, kun hän kertoo seuraavan lipunkaappauksen ajankohdasta. Hän myös sanoo Percyn nimen tahallaan väärin.


title: Salamavaras

text: Percy on jo aikaisemmin päättänyt, ettei pidä leirinjohtajastaan, mutta näiden lausahdusten myötä ärsytys johtajaa kohtaan kasvaa entisestään.


title: Salamavaras

text: Ares on kiivas sodan ja taisteluiden jumala. Ares taisteli Percyn kanssa Santa Monican lahdella ja Percy voitti Aresin. Ares ja hänen lapsensa vihaavat Percyä. Ares rakastaa Afroditeä.


title: Salamavaras

text:
Rouva Dodds oli matematiikanopettajana Yancy Academyssa, mutta hetken aikaa Percy luuli jo kuvitelleensa koko ihmisen sen jälkeen, kun oli tuhonnut hänet. Percy saa tietää, että rouva Dodds on yksi kolmesta raivottaresta. Rouva Doddsin oikea nimi on Alekto.
Percy Jackson taisteli häntä vastaan museon varastossa ja bussissa.


title: Salamavaras

text: Tyttö Yancy Academysta. Nancy oli aina kiusaamassa ja härnäämässä Percyä ja Groveria, etenkin Groveria, joka oli helppo maalitaulu - siis siihen asti, kunnes Grover ja Percy lähtivät Yancysta. Myös Puoliveristen leirillä on eräs tyttö, joka muistuttaa Nancy Bobofitiä.


title: Salamavaras

text: Tyttö Puoliveristen leiriltä, joka muistuttaa Nancy Bobofitiä hyvin paljon. Kuten Nancylla Clarissellakin on mukanaan ystäväjoukko, joka pitää Clarissea pomonaan. Clarisse on sodanjumala Areen tytär ja siitä voi johtua se, miksi Clarisse on niin riitaisa.


title: Salamavaras

text: Luke on poika Puoliveristen leiriltä mökistä 11. Luke on mökin 11 ohjaaja ja noin yhdeksäntoistavuotias. Salamavarkaassa hän pettää Percyn ja kertoo olevansa liitossa Kronoksen kanssa. Luke on Hermeen poika.


title: Salamavaras

text: Gabriel on Percyn äidin edesmennyt miesystävä, joka käskytti Percyn Sally-äitiä mielensä mukaan. Percy kutsui Gabrielia "Lemu-Gabeksi". Myöhemmin Sally sai Gabrielin katsomaan silmiin Percyn lähettämää Medusan päätä, ja Gabe kivettyi ja hänet myytiin taidemuseolle. Sally sai hyvät rahat. Sally oli yhdessä Gaben kanssa vain peittääkkseen Gaben ihmishajulla Percyn puolijumalahajun.


title: Salamavaras

text: Sally Jackson on Percyn äiti, joka melkein sai surmansa Minotauroksen hyökkäyksessä eräänä yönä, jona riehui hurrikaani. Percy ei tiennyt mistä kerätä voimia jatkamiseen, mutta hän säästi Minotauroksen sarven merkkinä siitä, että hän todellakin oli päihittänyt hirviön. Se on hänen kallein aarteensa.


title: Salamavaras

text: Hirviöt ovat kuolemattomia. Ne vain haihtuvat pölyksi ja savuksi. Sankareiden on vain pidettävä ne kurissa. Pian tuhoamisen jälkeen ne muodostuvat uudestaan


title: Salamavaras

text: Minotauros hyökkäsi hurrikaaniyönä Percyn, Percyn äidin Sally Jacksonin ja parhaan ystävän Groverin auton kimppuun ja "surmasi" lopulta Percyn äidin. Percy onnistui hyökkäämään Minotauroksen selkään, repimään sen sarven irti ja lopulta tappamaan sen joksikin aikaa.


title: Salamavaras

text: Laistrygonit ovat kaksi ja puolimetrisiä hirviöitä. Ne heittelevät tulipalloja. Laistrygonit hyökkäsivät Percyn kimppuun liikuntatunnilla kirjassa Hirviöiden meri.


title: Salamavaras

text: Raivottaria oli muun muassa Percyn Yancy Academyn matematiikanopettaja rouva Dodds, joka meinasi tappaa Percyn. Puoliveristen leiriläiset kutsuvat raivottaria Hyviksiksi, koska heidän mukaansa nimillä on voimaa.


title: Salamavaras

text: Poseidonin entinen naisystävä, jonka Athene yllätti temppelistään Poseidonin kanssa. Medusan katse kivettää, ja hänen peiteroolinsa oli pihatonttukaupan myyjä, vanha höpsöhkö Em-täti.


title: Salamavaras

text: Helvetinkoira hyökkäsi Percyn kimppuun lipunkaappausiltana. Niitä pystyy kutsumaan vain rangaistuksen kentiltä manalasta, joten joku leiriläisistä oli kutsunut se leiriin.


title: Salamavaras

text: Koulu, joka oli tarkoitettu ongelmanuorille, ja jossa Percy vietti kuudennen luokkansa ajan. Percyn lisäksi Yancyssa olivat myös mm. Grover ja Nancy Bobofit. Percyn lempiopettaja Yancy Academysta oli herra Brunner, latinanopettaja, joka kertoi vitsejä ja antoi pelata pelejä tunneillaan. Yancy Academy oli kuudes koulu, jossa Percy oli käynyt.


title: Salamavaras

text: Puoliveristen leiri oli pääasiallisesti leiri, jolla puolijumalat viettivät kesänsä. Jotkut, esimerkiksi Annabeth, joutuivat olemaan leirillä ympärivuotisesti. Leirillä mm. harjoiteltiin miekkailua, melontaa ja jousiammuntaa ja järjestettiin lipunkaappauskilpailuja. Puoliveristen leiri sijaitsi Puoliveristen kukkulalla, Long Islandilla.


title: Salamavaras

text: Korkea rakennus New Yorkissa, jonka 600. kerroksesta pääsee Olympokselle (vaikka rakennuksessa on vain 102 kerrosta). Percy tapasi Empire State Buildingin hissijonossa yhden Raivottarista ja päätyi sotimaan tämän kanssa.


title: Salamavaras

text: Paikka, jossa sijaitsi Jacksonien koti. Percy pyysi taksinkuljettajaa ajamaan tänne palatessaan viimeisen kerran Yancy Academysta. Talossa piti Jacksonien katoamisen jälkeen majaa Gabriel Ugliano kuin hänen vaimonsa ja poikapuolensa eivät olisi koskaan kadonneet salaperäisesti ja romuttaneet hänen Camaroaan.


title: Salamavaras

text: Vuori, jolla sijaitsee mahtava jumalten valtakunta Olympos. Olympoksella pitävät majaa kaksitoista tärkeää eri alojen jumalaa. Olympoksella pidetään myös jumalten huipputärkeitä kokouksia.


title: Salamavaras

text: Haadeksen valtakunta, jonne kaikki ihmiset menevät kuolemansa jälkeen. Manalassa on kolmipäinen koira, Kerberos ja sen tehtävänä on pitää kuolleet sisällä ja elävät ulkona.


title: Salamavaras

text: Paikka, jossa helvetinkoirat asuvat ja jonne Haades lähettää kaikkein pahimmat rikolliset ja muut pahat ihmiset, ja josta ei ole paluuta. Rangaistuksen kentillä on valtava, halkeillut alue, jossa on laavavirtoja, miinakenttiä ja kilometrittäin piikkilankaa aitana eri kidutusalueiden välissä.


title: Salamavaras

text:
Kaupunkikorttelin kokoinen kuoppa manalan synkimmässä syöverissä - paikka, jossa pahuus asuu. Tartarokseen heitettiin muun muassa Zeuksen, Poseidonin ja Haadeksen isä, Titaanien valtias Kronos, jonka jumalsisarukset syrjäyttivät vallasta. Kronoksesta ,
on Tartaroksessa vain riekaleet jäljellä, ja hän ottaa kohteekseen heikkoja puoliverisiä ja puhuttelee heitä unissa. Hän yritti käyttää Percyä noustakseen manalasta ja suostutteli Luken varastamaan mestarisalaman ja Haadeksen pimeyden kypärän.


title: Maltan kunnat

text: Kunnat (malt. kunsilli lokali) ovat paikallishallinnon yksiköitä Maltalla. Kuntia on Maltan saarella 54 ja Gozolla 14, eli yhteensä 68 kappaletta. Kuntatason ja valtiollisen tason välillä ei ole muita hallinnollisia tasoja, vaikka joissakin tilastollisissa yhteyksissä valtio saatetaan jakaa myös kolmeen tai kuuteen pienempään alueeseen. Maltan poliittinen järjestelmä ei erottele kaupunkeja ja pienempiä asutuskeskuksia toisistaan, mutta muutamilla kunnilla on puhtaasti muodollinen kaupungin status. Järjestelmä on ollut käytössä vuodesta 1993 lähtien .


title: Sollers

text: OAO Sollers () on venäläinen autoteollisuusyhtymä, johon on yhdistetty useita entisiä neuvostoliittolaisia autonvalmistajia. Osakeyhtiön osake noteerataan Moskovan pörssissä (, ). Yhtiön aikaisempi nimi oli OAO Severstal-avto ().


title: Sollers

text: Sollers on tehnyt yhteistyötä muun muassa Fordin (yhteisyritys Ford Sollers), korealaisen SsangYongin ja Mazda-autovalmistajien (yhteisyritys Mazda Sollers) kanssa.


title: Sollers

text: Yhtiön alkuvuonna 2016 valmistamia automerkkejä olivat UAZ, Isuzu ja SsangYong. Yhteisyritys valmistaa venäläisiä Ford-autoja.


title: Larissa FC

text: Larissa FC (virallisesti "PAE Athlitiki Enosi Larissas 1964" eli "AEL 1964") on kreikkalainen jalkapallojoukkue Lárisan kaupungista. Larissa FC pelaa kaudella 2018–2019 Kreikan Superliigassa. Larissa FC voitti Superliigan edeltäjän Alfa ethinikin vuonna 1988 sekä Kreikan cupin 1985 ja 2007.


title: Thornton (West Yorkshire)

text: Thornton on kylä, joka sijaitsee Englannin West Yorkshiressa lähellä Bradfordin kaupunkia. Sen asukasmäärä yhdessä lähellä olevan Allertonin kylän kanssa oli vuoden 2001 väestönlaskennassa hieman yli 15 000. Kylän kuuluisiin asukkaisiin kuuluivat 1800-luvulla eläneet Brontën kirjailijasisaret Charlotte, Emily ja Anne Brontë perheineen. Heidän isänsä Patrick Brontë työskenteli pappina Thorntonissa, ja hänen lapsensa syntyivät kylässä. Brontën perhe muutti myöhemmin Haworthin kylään, missä he kirjoittivat kuuluisat romaaninsa.


title: Hangon Kylpyläpuiston huvila-alue

text: Hangon Kylpyläpuiston hyvila-alue kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Hangon Kylpyläpuiston huvila-alue

text: Hangon kulttuurihistoriallisesti merkittävien huviloiden alue syntyi, kun Hangon kaupunki perusti valtion tuella merikylpylän 1878 ja palstoitti sen yhteyteen suuren joukon huvilatontteja. Kylpylään kuului jo alun alkaen laaja puistoalue, johon liittyy Appelgrenintien pohjoispuolella Puistolampi. Hangon huvila-alueen vanhimmat, 1880- ja 1890-luvuilla rakennetut huvilat sijaitsevat Vartiovuoren ympäristössä sekä Mannerheimintien ja Appelgrenintien varsilla.


title: Hangon Kylpyläpuiston huvila-alue

text: Kylpylän toiminta suuntautui aluksi terveydenhoitoon ja kuuluisia lääkäreitä palkattiin kylpylävieraiden hoitoa varten, mutta vähitellen hoitojen tilalle tulivat rantojen aurinkokylvyt. Muistot Hangon kylpyläajasta, erityisesti ajanjaksosta ennen ensimmäistä maailmansotaa, on kuin luku romaanista. Ajan kuuluisuudet paistattelivat päivää toistensa loisteessa. Valtiomiehet, ruhtinaat, kreivit ja paronit kävivät kaupungissa. Ajan tunnetuimmat taiteilijat esiintyivät Hangossa.


title: Hangon Kylpyläpuiston huvila-alue

text: Kylpyläelämä vaati majoitustiloja. 1800-luvun keskivaiheilla tuli Keski-Euroopassa tavaksi omistaa esikaupunkihuvila kantakaupungissa sijaitsevan kerrostalohuoneiston ohella. 1800-luvun lopussa tämä ilmiö saavutti Suomen ja näitä kesähuviloita ovat Turun Ruissalon sekä Hangon kylpyläpuiston huvilat. 1880-luvulla esim. laivanvarustaja Carl Korsman muutti koko taloutensa Bulevardin talviasunnosta kylpyläpuiston kesähuvilaan. Monet kylpylävieraat halusivat nimenomaan asua huviloissa, koska heillä silloin oli paremmat mahdollisuudet olla omissa oloissaan ja toisaalta kuitenkin kaikki kylpylän palvelut ja harrastusmahdollisuudet sijaitsivat aivan lähellä.


title: Hangon Kylpyläpuiston huvila-alue

text: Hangon kylpylä toimi vuosina 1879-1939. Talvisodan jälkeen kylpylätoimintaa ei jatkettu. Hiekkarannat ja meri ovat toimineet tämän jälkeen ainoana ”kylpylänä”.


title: Hangon Kylpyläpuiston huvila-alue

text: Maakunnallisesti ja paikallisesti arvokas rakennusperintö huviloineen on listattu Hangon kaupungin toimesta vuonna 2011.


title: Toukkaterapia

text: Toukkaterapia (myös matoterapia) on huonosti paranevien haavojen hoitomuoto, jossa desinfioituja toukkia laitetaan tarkoituksella haavaan. Toukkia voidaan hyödyntää kolmella eri tavalla: kuolleen kudoksen poistaminen, haavan desinfioiminen poistamalla mikrobit ja haavan paranemisen nopeuttaminen. Toukkaterapiassa käytetään tavallisesti kärpäsen toukkia.


title: Toukkaterapia

text: Suomessa hoitoon on käytetty kultakärpäsen toukkia.


title: Musta (täsmennyssivu)

text: Musta voi tarkoittaa:


title: Mustat

text: Mustat ovat joissain maissa väestötilastoinnissa tai yleisessä kielenkäytössä määritelty ihmisryhmä. Heihin luetaan yleensä Saharan eteläpuolisista kansoista polveutuvat ihmiset, joiden iho on tavallisesti melko tumma. Eri maissa mustaa väriä tarkoittavalla sanalla voidaan viitata hiukan eri ihmistyyppiin.


title: Mustat

text: Suomen kielessä "mustiksi" luetaan "Kielitoimiston sanakirjan" mukaan Afrikan mustaihoiseen alkuperäisväestöön ja sen jälkeläisiin kuuluvat ihmiset.


title: Mustat

text: Yhdysvalloissa ”musta” (engl. "black") tarkoittaa ihmistä, jolla on Saharan eteläpuolisen väestön perimää edes vähän, vaikka hänen ihonvärinsä olisi hyvinkin vaalea. Yhdysvaltain väestönlaskennassa on kategoria ”musta”, johon henkilö voi halutessaan vapaasti määritellä itsensä.


title: Mustat

text: Britanniassa ”mustalla” tarkoitetaan ketä tahansa, jolla on Saharan eteläpuolista perimää ja jonka iho on tumma. Brasiliassa ”musta” (port. "negro") viittaa vain ihmisiin, joiden koko perimä on afrikkalaista. Australiassa paikallisia alkuperäisasukkaita kutsutaan joskus ”mustiksi”.


title: Diskoteka Avarija

text: Diskoteka Avarija (, "Diskot Onnettomuus") on venäläinen disko- ja popyhtye. Yhtye oli perustettu vuonna 1990 Ivanovossa.


title: Martti Linna (kirjailija)

text: Martti Olavi Linna (s. 1966 Kivijärvi) on suomalainen kirjailija. Hän on koulutukseltaan metsätalousinsinööri ja asuu nykyisin Haminassa. Linna on kirjoittanut romaanien lisäksi muun muassa kolumneja, pakinoita ja novelleja.


title: Martti Linna (kirjailija)

text: Linna julkaisi esikoisromaaninsa "Syysmarkkinat" vuonna 2005 ja kaksi vuotta myöhemmin ilmestyi dekkari "Ahventen valtakunta". Ranskalainen Gaia Editions -kustantamo julkaisi sen maaliskuussa 2013 nimellä "La Royaume des perches". Romaani oli samana vuonna ehdolla Ranskan arvostetuimman rikoskirjallisuudelle myönnettävän palkinnon "Grand prix de Littérature policièren" saajaksi.


title: Martti Linna (kirjailija)

text: Vuonna 2008 ilmestyi tietoteos "Metsänhoitoa Suomen Karjalan Kannaksella", joka kertoo metsänhoidosta Karjalan kannaksella 1800-luvulta vuoteen 1939. Vuonna 2009 julkaistu rikos- ja avioliittoromaani "Tammikoti" jatkaa "Ahventen valtakunnassa" ensiesiintymisensä tehneen rikosylikonstaapeli Reijo Sudenmaan tarinaa. Samoin tekevät romaanit "Kuolleita unelmia" (2010), "Liian iso juttu" (2011), "Kultainen sääntö" (2013), "Rakkausarpia (2015)" sekä "Kasvuaikaa (2017)".


title: Martti Linna (kirjailija)

text: Vuonna 2012 Linnalta ilmestyi ihmisen sisäisestä tarinasta ja tragikoomisesta parisuhteesta kertova romaani "Ristimitta" sekä metsätietokirja "Metsänomistajan rahakirja". Vuonna 2014 ilmestyi vaihtoehtoishistoriallinen romaani "Niobe", joka kertoo elämästä rotupuhtaassa Suomessa Saksan voittaman toisen maailmansodan jälkeen.


title: Martti Linna (kirjailija)

text: Vuonna 2015 ilmestynyt romaani "Kaksi hautaa saarella" pohjautuu Haminan edustalle Majasaareen haudattujen Aleksei Osipovin ja hänen Maija-rakastettunsa tarinaan. Osipov oli keväällä 1918 punaisten Savon rintaman viimeinen ylipäällikkö.


title: Martti Linna (kirjailija)

text: Vuonna 2017 ilmestynyt Linnan ensimmäinen lastenromaani "Isän luokse" kertoo ilmastonmuutoksesta yhdeksänvuotiaan Katri-tytön silmin.


title: Roger Y. Tsien

text: Roger Yonchien Tsien (; 1. helmikuuta 1952 New York – 24. elokuuta 2016 Eugene, Oregon) oli kiinalais-yhdysvaltalainen biokemisti. Hän sai Nobelin kemianpalkinnon vuonna 2008 yhdessä Osamu Shimomuran ja Martin Chalfien kanssa vihreää valoa fluoresoivan proteiinin, GFP:n, kehittämisestä.


title: Roger Y. Tsien

text: Tsien selvitti GFP:n fluorensenssin synnyn ja laajensi proteiinin tuottaman värin skaalaa muihinkin väreihin kuin vihreään. Tämän keksiminen helpotti erilaisten samanaikaisesti tapahtuvien biologisten prosessien seuraamista.


title: Roger Y. Tsien

text: Vuonna 2004 Tsienille myönnettiin Wolfin lääketieteen palkinto ja vuonna 2006 hänestä tuli Royal Societyn ulkomaalaisjäsen.


title: Riitta Latvala

text: Riitta S. Latvala (s. 1964 Helsinki) on suomalainen kirjailija.


title: Riitta Latvala

text: Latvala on koulutukseltaan filosofian maisteri. Hän valmistui vuonna 1991 Helsingin yliopistosta pääaineenaan yleinen historia. Opiskelujensa aikana hän toimi toimittajana muun muassa Hämeen Sanomissa ja UP-uutispalvelussa. Valmistuttuaan hän siirtyi Yleisradioon, jossa työskenteli 15 vuotta. Vuonna 2007 Latvala siirtyi vapaaksi kirjailijaksi.


title: Riitta Latvala

text: Latvalalta on ilmestynyt neljä romaania ja novellikokoelma. Esikoisteos "Henkilökohtaista" ilmestyi vuonna 1998. Sen keskiössä on 30 vuotta lähestyvä helsinkiläinen sinkkunainen Pauliina. Toinen teos "Tytöt" (2001) seurasi neljän itähelsinkiläisen tytön elämää ja aikuistumista 1970-luvulta alkaen. Vuonna 2003 ilmestyi kolmas romaani "Ihana velvollisuus" ja vuonna 2008 historiallinen, 1920-luvun vaihteeseen sijoittuva "Taivaanrantojen maalari". Kaikki romaanit kustansi Otava.


title: Riitta Latvala

text: Vuonna 2013 Latvalalta ilmestyi novellikokolma "Ahtaan paikan kammo", joka oli vuoden 2014 Runeberg-palkintoehdokkaana.


title: Riitta Latvala

text: Latvala ja hänen perheensä asuvat Tuusulassa.


title: Erjon Tola

text: Erjon Tola (s. 15. joulukuuta 1986) on albanialainen alppihiihtäjä. Hän kilpaili Torinon olympialaisissa 2006 supersuurpujottelussa sekä suurpujottelussa. Supersuurpujottelussa hän oli 56. eli viimeinen maaliin päässeistä. Suurpujottelussa hän sijoittui 35:nneksi.


title: Erjon Tola

text: Tola on asunut Italiassa Breuil-Cerviniassa vuodesta 1992 alkaen.


title: Frank Loomis

text:
Frank Farmer Loomis, Jr. (22. elokuuta 1896 – 4. huhtikuuta 1971)
oli yhdysvaltalainen yleisurheilija ja 400 metrin aitajuoksun olympiavoittaja.


title: Frank Loomis

text: Frank Loomis oli voittanut Yhdysvaltain mestaruuden 220 jaardin aidoissa 1917 ja 1918 sekä 440 jaardin aidoissa 1920. Tästä huolimatta Antwerpenin olympialaisten ennakkosuosikki oli John Norton, joka oli juossut 440 jaardin aitajuoksun uuden maailmanennätyksen 54,2 vain kaksi kuukautta aiemmin. Loomis voitti sekä alku- että välieränsä. Loppukilpailussa hän juoksi uuden maailmanennätyksen 54,0 voittaen Nortonin selvästi 0,6 sekunnilla. Aika paransi Charles Baconin edellistä maailmanennätystä sekunnilla. Se pysyi voimassa vuoteen 1925 saakka, kunnes Sten Pettersson rikkoi sen.


title: Frank Loomis

text: Loomis oli syntynyt St. Paulissa, Minnesotassa ja kuoli Tarpon Springsissä, Floridassa.


title: António Pedro de Brito Lopes

text: António Pedro de Brito Lopes, tunnetaan myös nimellä Toni (s. 23. heinäkuuta 1978 Setúbal) on portugalilainen jalkapalloilija, pelipaikaltaan puolustaja. Hän edustaa kyproslaista Ethnikos Achna FC:tä. Tätä ennen hän on pelannut mm. Benficassa ja Servetessä.


title: António Pedro de Brito Lopes

text: Toni ei ole pelannut yhtäkään maaottelua aikuisten tasolla, mutta alle 21-vuotiaissa hän pelasi kaksi ottelua.


title: Shintarō Ishihara

text: Shintarō Ishihara (; s. 30. syyskuuta 1932) on japanilainen kirjailija ja poliitikko. Hän syntyi Kōbessa ja valmistui Hitotsubashin yliopistosta. Hän voitti Akutagawa-palkinnon esikoisromaanillaan "Taiyō no kisetsu" (1955).


title: Shintarō Ishihara

text: Ishihara on jatkanut kirjallista uraansa poliittisen uransa rinnalla. Hänen veljensä Yūjirō Ishihara oli näyttelijä, joka esiintyi muun muassa "Taiyō no kisetsun" elokuvaversiossa (1956). Myös Shintarō Ishihara on työskennellyt elokuvissa.


title: Shintarō Ishihara

text: Ishihara istui liberaalidemokraattina Japanin ylähuoneessa vuosina 1968–1972 ja alahuoneessa 1972–1995. Hänestä tuli vuonna 1999 Tokion prefektuurin pormestari. Nationalistisen oikeiston edustajana pidetty Ishihara on esittänyt julkisesti ksenofobisiksi luonnehdittuja mielipiteitä


title: Shintarō Ishihara

text: Ishihara valittiin huhtikuussa 2012 neljännen kerran neljän vuoden kaudelle Tokion pormestariksi. 25. lokakuuta 2012 Ishihara ilmoitti eroavansa pormestarin tehtävästään ja perustavansa uuden puolueen.


title: Mika Lartama

text: Mika Lartama (s. 17. maaliskuuta 1963 Hämeenlinna) on entinen jääkiekkoilija, joka edusti HPK:ta SM-liigassa ja I-divisioonassa yhteensä yhdeksän kauden ajan. Lisäksi hän pelasi yhden kauden TuTossa.


title: Mika Lartama

text: HPK-vuosinaan Lartama oli kannattajien joukossa tunnettu pelaaja. Peliuran päätyttyä ravintoloitsijanakin tunnetun Lartaman pelinumero 24 jäädytettiin ja paita nostettiin Rinkelinmäen jäähallin kattoon. Uransa päättymisen jälkeen Lartama syyllistyi ampuma-ase-, huume- ja talousrikoksiin ja vuonna 2006 HPK ilmoitti poistavansa Lartaman paidan jäähallin katosta ”ulkojääkiekkoilullisten rikkomusten vuoksi”. Tuomio törkeästä huumausainerikoksesta oli yksi vuosi ja neljä kuukautta ehdollista vankeutta. Hänellä oli hallussaan 50 grammaa kokaiinia. Hän oli tutkintavankeudessa 22 vuorokautta vuoden 2005 keväällä. Hän oli syyllistynyt talousrikoksiin jo aiemmin, joten täytäntöön pantiin vain niistä annettu kymmenen kuukauden ehdollinen vankeustuomio ja rahakorvaukset.


title: Mika Lartama

text: Lartamasta ilmestyi lokakuussa 2017 Kimmo Miettisen kirjoittama ja Kariston kustantama elämäkertakirja "Mika Lartama – Laru #24", ISBN: 978-952-472-280-3.


title: USS George Washington (CVN-73)

text: USS George Washington (CVN-73) on Yhdysvaltain laivaston kuudes Nimitz-luokan ydinkäyttöinen lentotukialus ja neljäs George Washingtonin mukaan nimetty alus.


title: USS George Washington (CVN-73)

text: Alus tilattiin 27. joulukuuta 1982 Newport News Shipbuilding and Drydock Companyltä Newport Newsistä Virginiasta. Sen köli laskettiin 25. elokuuta 1986 ja alus laskettiin vesille 21. heinäkuuta 1990 kumminaan Barbara Bush. Alus otettiin palvelukseen 4. heinäkuuta 1992 Norfolkin laivastotukikohdassa ensimmäisenä päällikkönään Robert M. Nutwell.


title: USS George Washington (CVN-73)

text: "George Washingtonin" lennostoon kuuluu F/A-18 Hornet-, EA-6B Prowler-, E-2 Hawkeye- ja C-2 Greyhound-koneita sekä SH-60 Seahawk-helikoptereita.


title: USS George Washington (CVN-73)

text: "USS George Washington" on osallistunut Normandian maihinnousun 50-vuotisjuhlallisuuksiin seremoniallisena lippulaivana sekä kahteen lentokieltoalueenvalvontaan Irakissa Southern Watchiin ja Bosnian sodan Deny Flight operaatioihin.


title: Yūjirō Ishihara

text: Yūjirō Ishihara (; 28. joulukuuta 1934 – 17. heinäkuuta 1987) oli japanilainen näyttelijä ja laulaja. Kirjailija ja poliitikko Shintarō Ishihara on hänen veljensä.


title: Yūjirō Ishihara

text: Yūjirō Ishihara debytoi elokuvassa "Taiyō no Kisetsu" (1956), joka pohjautui hänen veljensä Akutagawa-palkittuun romaaniin (1955). Näyttelijä nousi nopeasti tähteyteen ja voitti vuonna 1958 Sinisen nauhan. Vuonna 1988 hän sai urastaan Japanin akatemian erikoispalkinnon.


title: Yūjirō Ishihara

text: Ishihara kuoli maksasyöpään 52-vuotiaana, mutta hänen panostaan Japanin kulttuurielämään ei ole unohdettu.


title: Luettelo Kaija Kärkisen & Ile Kallion kappaleista

text: Tämä on luettelo Kaija Kärkinen & Ile Kallio -duon levyttämistä kappaleista aakkosjärjestyksessä. Listassa on kaikkiaan 127 kappaletta.


title: SC Abbeville

text: SC Abbeville on ranskalainen, vuonna 1901 perustettu jalkapalloseura, jonka kotikaupunki on Abbeville. Seuran kotikenttä on Stade Paul Delique, jolle mahtuu 7 000 katsojaa. Abbeville pelaa Championnat de France Amateurs 2:ssa, joka on Ranskan viidenneksi korkein sarjataso.


title: Naamaripalmunäätä

text: Naamaripalmunäätä ("Paguma larvata") on palmunäätien alaheimoon kuuluva laji. Naamaripalmunäätä on noin puolen metrin mittainen, samaten sen häntä. Ruumiin paino on 3,6-5 kg.


title: Naamaripalmunäätä

text: Naamaripalmunäätää tavataan Intiassa ja Kauko-Idässä sekä istutettuna Japanissa. Se on hämäräaktiivinen ja syö pääasiassa maahan pudonneita hedelmiä, mutta myös pikkujyrsijöitä ja hyönteisiä. Naaras synnyttää 3-4 poikasta ja kaitsee pienokaisia noin puoli vuotta.


title: Naamaripalmunäätä

text: Nisäkäsnimistötoimikunnan ehdotus naamaripalmunäädän uudeksi nimeksi on naamiopalmusivetti.


title: Igor Boldin

text: Igor Petrovitš Boldin (, s. 2. helmikuuta 1964 Moskova, Neuvostoliitto) on entinen venäläinen jääkiekkoilija, pelipaikaltaan keskushyökkääjä. Hän edusti suurimman osan urastaan moskovalaista Spartakia. St. Louis Blues varasi Boldinin NHL:ään vuonna varausnumerolla 180, mutta Pohjois-Amerikkaan hän ei koskaan siirtynyt. Boldin voitti Venäjän maajoukkueen mukana kultaa Albertvillen olympialaisissa 1992. Samana vuonna hänet nimettiin Venäjän ja Neuvostoliiton jääkiekon Hall of Fameen.


title: Igor Boldin

text: Boldin pelasi myös Suomen SM-liigassa kolmen kauden ajan. Ensimmäiset kaksi kautta 1993–1994 ja 1994–1995 kuluivat HPK:ssa ja kausi 1995–1996 TuTossa. Boldin muistetaan erityisesti herrasmiesmäisyydestään niin kaukalossa kuin siviilielämässäkin. Jäähyminuutteja hänelle kertyi runsaasta peliajasta huolimatta Suomessa pelaamissaan otteluissa vain 20.


title: Sadao Watanabe

text: Sadao Watanabe (; s. 1. helmikuuta 1933) on japanilainen jazzmuusikko.


title: Sadao Watanabe

text: Watanabe syntyi Utsunomiyassa, Tochigin prefektuurissa. Hän aloitti nuorena klarinetinsoiton, mutta erikoistui alttosaksofoniin muutettuaan Tokioon vuonna 1951. Tulevina vuosina hän teki yhteistyötä muiden muassa Toshiko Akiyoshin kanssa. Ensimmäisen albuminsa leaderina hän julkaisi vuonna 1961.


title: Sadao Watanabe

text: Vuonna 1962 Watanabe muutti Bostoniin opiskellakseen Berklee College of Musicissa. Hän palasi Japaniin vuonna 1965 ja on sittemmin työskennellyt muusikkona monipuolisesti niin kotimaassaan kuin ulkomaillakin. Hän juonsi myös pitkäaikaista radio-ohjelmaa.


title: Sadao Watanabe

text: Watanabe on saanut useita palkintoja ja tunnustuksia. Marraskuussa 2005 hänet otettiin Nousevan auringon ritarikuntaan.


title: Hans-Erich Voss

text: Hans-Erich Voss (tai Voß, 30. lokakuuta 1897 Angermünde, Brandenburg – 18. marraskuuta 1969 Berchtesgaden) oli saksalainen amiraali, joka oli Führerbunkerissa Berliinin taistelun aikaan toisen maailmansodan Euroopan sotatoimien viimeisinä päivinä.


title: Hans-Erich Voss

text: Voss valmistui Saksan laivastoakatemiasta vuonna 1917 ja hän palveli Saksan laivastossa Weimarin tasavallan ja natsi-Saksan aikana. Vuonna 1942 hän oli raskaan risteilijä "Prinz Eugenin" päällikkönä, kun hän tapasi laivalla vierailleen propagandaministeri Joseph Goebbelsin. Tapaamisen seurauksena Goebbels järjesti Vossin nimityksen laivaston yhteysupseeriksi Adolf Hitlerin päämajaan maaliskuussa 1943.


title: Hans-Erich Voss

text: Voss oli paikalla Wolfsschanzen kokoushuoneessa kun salaliitto yritti murhata Hitlerin 20. heinäkuuta 1944. Hän loukkaantui pommin sirpaleista, mutta parani nopeasti. Voss oli yksi 24:sta 20. heinäkuuta 1944 haavoittuneille myönnetyn erikoiskunniamerkin ("Das Verwundetenabzeichen 20. Juli 1944") saajasta.


title: Hans-Erich Voss

text: Kriegsmarinen yhdysupseerina Voss seurasi Goebbelsiä ja Hitleriä Führerbunkeriin tammikuussa 1945. 30. huhtikuuta Voss oli upseeriryhmässä, jolle Hitler kertoi tekevänsä itsemurhan Berliinistä pakenemisen sijaan. Hän oli myös viimeisiä 1. toukokuuta itsemurhan tehneen Goebbelsin tavanneita. Voss lähti bunkkerista SS-Brigadeführer Wilhelm Mohnken ryhmän mukana. Neuvostojoukot vangitsivat Vossin ja hänet tuotiin takaisin bunkkeriin kuulusteluja varten sekä tunnistamaan Joseph ja Magda Goebbelsin sekä heidän lastensa ruumiit.


title: Hans-Erich Voss

text: Voss joutui sotavangiksi Neuvostoliittoon. Vuonna 1952 hänet tuomittiin 25 vuodeksi vankeuteen, mutta joulukuussa 1954 hänet vapautettiin ja luovutettiin Itä-Saksan viranomaisille.


title: Edward Hicks

text: Edward Hicks (14. huhtikuuta 1780 – 23. elokuuta 1849) oli yhdysvaltalainen taidemaalari. Hän oli aktiivinen kveekari, ja uskonto näkyy usein hänen taiteessaan.


title: Edward Hicks

text: Hicks syntyi Pennsylvaniassa ja kasvoi kveekareihin kuuluneessa ystäväperheessä äitinsä kuoltua. Hänen teoksensa nousivat laajaan julkisuuteen vasta 1900-luvulla.


title: Edward Hicks

text: Hicks oli taiteilijana itseoppinut. Hän kuitenkin itse opetti myöhemmin muita, kuten serkkuaan Thomas Hicksiä ja Martin Johnson Headea. Hänen serkkunsa oli myös kveekarisaarnaaja Elias Hicks, joka irtosi kveekarien pääsuuntauksesta ja perusti ns. hicksiittilahkonsa.


title: Kildebert II

text: Kildebert II (570–595) oli Austrasian kuningas vuosina 575–595 sekä Burgundin kuningas vuosina 592–595. Hän oli Sigebert I:n ja Brunhilden vanhin poika.


title: Kildebert II

text: Ylimys nimeltä Gundobald vei viisivuotiaan Kildebertin Metziin turvaan, kun tämän isä vuonna 575 joutui salamurhan uhriksi. Siellä Austrasian ylimykset julistivat Kildebertin uudeksi kuninkaakseen. Kildebertin ollessa alaikäinen valta oli käytännössä Brunhilden ja Austrasian omia etujaan ajavan ylimystön käsissä.


title: Kildebert II

text: Sekä Neustrian kuningas Kilperik I että Burgundin kuningas Guntram pyrkivät liittoutumaan Kildebertin kanssa, ja kumpikin adoptoi hänet vuorollaan. Provencen hallinta aiheutti kitkaa Guntramin ja Kildebertin välille, sillä Marseillen kaupunki oli jaettu heidän kesken. Kilperikin salamurha vuonna 584 kuitenkin muutti tilanteen, ja vuonna 587 Kildebert ja Guntram solmivat niin kutsutun Andelotin sopimuksen, jonka mukaan Kildebertistä tuli Guntramin perijä. Guntramin avulla Kildebert pystyi tukahduttamaan kapinoivat ylimykset ja varmistamaan asemansa. Kilperikin leski Fredegunda yritti useaan otteeseen murhauttaa Kildebertin taatakseen Guntramin perintöosuuden omalle pojalleen Klotar II:lle.


title: Kildebert II

text: Guntramin kuoltua vuonna 592 Burgundi siirtyi sopimuksen mukaan Kildebertille. Kildebert pyrki uhkaamaan Klotaria ja nousemaan koko frankkien valtakunnan kuninkaaksi. Hän kuitenkin kuoli jo vuonna 595, eikä päässyt tavoitteeseensa.


title: Skhedios

text: Skhedios oli kreikkalaisessa mytologiassa usean eri mieshahmon nimi.


title: Total Balalaika Show (albumi)

text: Total Balalaika Show on Leningrad Cowboys -yhtyeen sekä venäläisen Puna-armeijan kuoron Total Balalaika Show -nimiseen vuonna 1993 Helsingin Senaatintorilla pidettyyn konserttitapahtumaan perustuva kahden levyn albumijulkaisu.


title: Mort Sahl

text: Morton Lyon Sahl (s. 11. toukokuuta 1927 Montreal, Québec, Kanada) on yhdysvaltalainen koomikko.


title: Mort Sahl

text: Sahlin vitsit kohdistuvat usein ajankohtaisiin aiheisiin, erityisesti politiikkaan. Lavalla hänet tunnetaan monologeistaan, joita hän esittää yleensä rennosti pukeutuneena, sanomalehti kainalossa.


title: Mort Sahl

text: Sahl syntyi Kanadassa. Hänen perheensä muutti pian Los Angelesiin. High schoolin jälkeen Sahl liittyi Yhdysvaltain ilmavoimiin ja hänet sijoitettiin Alaskaan. Hän valmistui University of Southern Californiasta vuonna 1950 ja alkoi sen jälkeen esiintyä stand up -koomikkona sanfranciscolaisessa yökerhossa.


title: Mort Sahl

text: Sahl on ollut naimisissa kahdesti. Vuosina 1967−1991 hän oli naimisissa malli China Leen kanssa. He saivat pojan, joka kuoli 19-vuotiaana vuonna 1996. Samana vuonna Sahl tapasi seuraavan vaimonsa, jonka kanssa hän meni naimisiin 1999.


title: Mort Sahl

text: Sahl kirjoitti vitsejä ystävänsä John F. Kennedyn puheisiin. Kennedyn tultua presidentiksi Sahl alkoi kuitenkin suhtautua kriittisesti tämän politiikkaan. Kun Kennedy murhattiin vuonna 1963, Sahlille muodostui pakkomielle murhaajan löytämisestä. Hänet jopa päästettiin virallisesti mukaan tutkintaan. Sahlin huumori alkoi painottua politiikkaan ja hän kritisoi Warrenin komission raporttia. Lehdistö alkoi suhtautua häneen vihamielisesti ja hänen suosionsa alkoi laskea. Watergate-skandaalin aikaan se alkoi kuitenkin taas nousta. 1980-luvulla hän myös esitti Broadwaylla imitaatioita Ronald Reaganista ja George H. W. Bushista.


title: Naantalin Aurinkoinen

text: Naantalin Aurinkoinen Oy on vuonna 1989 Naantalissa perustettu leipomo-konditoria alan yritys. Yrityksellä on 13 kahvilaa, joista kolme Naantalissa, kolme Raisiossa, kuusi Turussa ja yksi Kaarinassa. Naantalin Aurinkoinen ei myy tuotteitaan vähittäiskaupoille vaan valmistaa ja myy niitä omissa toimipisteissään. Yritys kuuluu valtakunnalliseen Hyvä Konditoria -ketjuun. Naantalin Aurinkoisella on vahva tunnettavuus Turun alueella. Aurinkoisen pääpaikka on Nuhjalantiellä Naantalissa, jossa on leipomo, myymälä ja kahvila. Kahvilan tunnusvärit ovat keltainen ja ruskea.


title: Naantalin Aurinkoinen

text: Naantalin Aurinkoisen perusti vuonna 1989 leipuri Tapio Kirjonen, joka oli kasvanut leipomoyrittäjäperheessä. Keväällä 1989 aloitettiin ensimmäisen kahvila-leipomon rakentaminen Naantalin keskustan ulkopuolelle Nuhjalaan. Toimipiste avattiin saman vuoden joulukuussa. Siitä tuli heti suosittu kohde, ja vuoden 1993 keväällä – samana vuonna kuin avattiin Muumimaailma – avattiin myös ensimmäinen etämyymälä Naantalin keskustaan. Maaliskuussa 1994 avattiin kahvila Turun keskustaan Aurakadulle, vuonna 1997 taas Raision keskustaan. Toisena yrittäjä oli mukana Tapion vaimo Heli Kirjonen.


title: Naantalin Aurinkoinen

text: Kasvanut tarve ja kysyntä laajensi yritystä voimakkaammin 2000-luvulla. Vuonna 2001 Turun Humalistonkadulle ja vuonna 2003 Hämeenkadulle avattiin kahvilat. Naantalin keskustasta kahvila oli poissa muutaman vuoden, mutta se palasi takaisin lähelle alkuperäistä paikkaa torin laidalle. Vuonna 2004 Aurinkoisella oli Naantalissa kaksi kahvilaa ja yksi kesäkahvila, Raisiossa kaksi kahvilaa ja Turussa kolme. Työntekijöitä oli 36. Tuolloin suurin osa Aurinkoisen tuotannosta myytiin omissa kahviloissa, mutta osa konditoriatuotteista oli saatavilla Leipomo Salosen kahvilassa ja Turun Kupittaan K-Citymarketissa.


title: Naantalin Aurinkoinen

text:
Päivittäiseen valikoimaan kuului noin 150 tuotetta: vakioleivonnaisia, sesonkituotteita, ruokaleipiä, pikkusuolaisia, konditoriatuotteita, lounaspatonkeja, salaatteja ja keittoja.
Kirjonen piti vuoden 2004 haastattelussa Aurinkoisen suurimpina vahvuuksina paikallisuutta ja tuotteita, jotka olivat kaikki tehty käsityönä. Koneita käytetään mahdollisimman vähän: esimerkiksi jauhot tehdään itse, ja taikina leivotaan käsin. Vaikka kilpailu alalla oli kovaa ja suuret leipomot vähensivät yksiköitään, ei Kirjonen pitänyt niitä uhkana, sillä ne kilpailevat isoilla tuotantomäärillä ruokaleipämarkkinoilla, kun taas Aurinkoinen kilpailee kahvila-konditoriassa ja erikoistuotteilla, kuten kakuilla.


title: Naantalin Aurinkoinen

text: Turkuun Martinkadulle avattiin kahvila vuonna 2006, ja keväällä 2007 Aurinkoinen avasi kahvilan Kaarinan torin viereen. Nuhjalantien tuotantotilat kävivät ahtaaksi Aurinkoisen laajennettua uusilla kahviloilla, ja edelleen laajentuminen kävi mahdottomaksi, joten osa leipomotoiminnasta päätettiin siirtää uuteen, yhdeksänteen toimipisteeseen, jonka myötä myös ruokamyynti aiottiin kaksinkertaistaa. Uudisrakennuksen rakentaminen alkoi 2007 Raisioon kauppakeskus Myllyn viereen, jonne tuli myös lounaskahvila ja myymälä. Toimipiste avattiin keväällä 2008. Toimipisteessä on 650 neliön tuotantotilat ja 350 neliön lounaskahvila sekä kokoustila. Aurinkoinen laajensi valikoimaansa erityisesti lounailla ja delituotteilla, kuten täytetyillä patongeilla ja kolmioleivillä. Lounas- ja delituotteiden valmistus siirrettiin Naantalista Raisioon. Naantalissa jatkui makeiden tuotteiden valmistus. Vahvimmin tuotteissa pärjäsivät kahvileivät ja konditoriatuotteet. Yritys oli 10. helmikuuta 2010 saakka kommandiittiyhtiö.


title: Naantalin Aurinkoinen

text: Vuonna 2011 tehtiin yrityskauppa, jossa Kirjoset myivät Naantalin Aurinkoisen Petri ja Susanna Kolehmaisille. Kolehmaiset tulivat Turun Länsikeskuksen K-Citymarketista, jossa Susanna isä Vesa Laakso oli kauppiaana ja Petri Kolehmainen ruokaosaston johtaja.


title: Naantalin Aurinkoinen

text: Kahviloista neljä sijaitsee kauppojen yhteydessä, joka on toimitusjohtaja Petri Kolehmaisen mukaan myös tulevaisuuden suuntaus – ”pitää olla siellä, missä ihmiset ovat”. Vuonna 2015 tuotannossa työskenteli 20 ihmistä. Makeat tuotteet valmistetaan Naantalin Nuhjalantien leipomossa ja suolaiset Raision Myllyn toimipisteessä. Yrityksen ydintuotteen, makeiden kahvileipien, rinnalle on tullut erikoiskahvien reipas kasvu, salaattien nouseminen merkittäväksi tuoteryhmäksi ja vähägluteeniset tuotteet.


title: Richard Kendall Brooke

text: Richard Kendall Brooke (1930 – 12. toukokuuta 1996 Harare, Zimbabwe) oli eteläafrikkalainen lintutieteilijä.


title: Richard Kendall Brooke

text: Brooke kirjoitti yhdessä M. A. Marksin ja A. M. Gildenhuysin kanssa tutkimuksen ”Cape Fur Seal "Arctocephalus pusillus" Predation on Cape Cormorants "Phalacrocorax capensis" and other Birds at Dyer Island, South Africa” vuonna 1996. Brooke kirjoitti myös teoksen "The bat-like spinetail Chaetura boehmi Schalow (Aves) (Arnoldia)". National Museums of Southern Rhodesia. 1966.


title: Richard Kendall Brooke

text: Brooke työskenteli Percy FitzPatrick Institute of African Ornithology -instituutissa Kapkaupungin yliopistossa.


title: Richard Kendall Brooke

text: Brooke nimesi joitakin lintujen alalajeja, kuten useiden kiitäjien alalajeja ja harmaasinipääskyn alalajin "macrorhamphus".


title: Christl Haas

text: Christl Haas (19. syyskuuta 1943 – 8. heinäkuuta 2001) oli itävaltalainen alppihiihtäjä ja olympiavoittaja.


title: Christl Haas

text: Haas voitti 18-vuotiaana alppihiihdon MM-kilpailuissa 1962 kultaa syöksylaskussa yli kolmen sekunnin erolla hopeamitalisti Pia Rivaan. Innsbruckin 1964 talviolympialaisten syöksylaskussa hän voitti kultaa yli sekunnin maannaisiaan Edith Zimmermannia ja Traudl Hecheria nopeampana. Suurpujottelussa hän sijoittui neljänneksi ja pujottelussa kuudenneksi. Alppiyhdistetty ei ollut virallinen olympialaji, mutta yhteispisteissä toiseksi sijoittunut Haas palkittiin yhdistetyn MM-hopeamitalilla.


title: Christl Haas

text: Grenoblen 1968 olympialaisissa Haas saavutti syöksylaskussa pronssia häviten maannaiselleen Olga Pallille 0,54 sekuntia ja Ranskan Isabelle Mirille 0,08 sekuntia. Innsbruckin 1976 talviolympialaisten avajaisissa Haas sytytti olympiatulen yhdessä kelkkailija Josef Feistmantlin kanssa.


title: Tallitähdet

text: Tallitähdet oli Yle TV2 -kanavalla nähty televisiosarja, jonka ideana oli tiputtaa viikoittain julkkisratsastajasta ja tallitytöstä koostuva pari. Jäljelle jääneet kaksi paria kilpailivat Helsinki International Horse Show'ssa 19. lokakuuta 2008. Pääpalkintona oli tallitytölle arvokas kilpahevonen. Emmi Laaksonen voitti palkintohevosen itselleen.


title: Tallitähdet

text: Ohjelmaformaatti on kehitetty Ruotsissa nimellä Stable Stars.


title: Kuvanlukeminen

text: Kuvanlukeminen eli skannaus (engl. "scanning") tarkoittaa analogisen kuvan lukemista valojäljentimellä digitaaliseen muotoon. Kuvanlukemiseen tarkoitetusta laitteesta käytetään nimitystä kuvanlukija eli skanneri. Tavallisessa valokopionnissa luettu kuva siirtyy jälleen analogiseen muotoon, kun taas skannauksessa tehdään käsiteltävissä oleva kuvatiedosto.


title: Kuvanlukeminen

text: Kuvatiedostojen tulostamisen kannalta esimerkiksi kirjapainossa oleellista on tulostimen, esimerkiksi kirjapainon tai lehtipainon osalta linjatiheys, joka määritellään linjoina senttimetrille (linjaa/cm). Kuva voi olla sitä tarkempi, mitä suurempi linjatiheys on.


title: Kuvanlukeminen

text: Suomessa, jossa on melko hyvä ja laaja graafinen teollisuus, on suuntauksena ollut käyttää mahdollisimman suuria linjatiheyksiä.


title: Kuvanlukeminen

text: Kuvanlukemisessa tarvittava skannerin kuvaerottelukyky määrittyy linjatiheydestä, laatukertoimesta ja suurennuskertoimesta.


title: Kuvanlukeminen

text: Taulukon lähde:


title: Kuvanlukeminen

text: Suomessa käytetään yhdysvaltalaisesimerkkejä suurempaa linjatiheyttä: aikakauslehdissä tyypillinen linjatieheys on 60 linjaa/cm, ja 80 linjaa/cm käytetään myös muissa kuvateoksissa kuin kaikkein hyvälaatuisimmissa kuvateoksissa.


title: Kuvanlukeminen

text: Kertoimella 1,41 voidaan muuntaa A-koot seuraaviksi suuremmiksi, esimerkiksi A6 ⇒ A5, A5 ⇒ A4, A4 ⇒ A3 tai A3 ⇒ A2. Kerroin 2 mahdollistaa yhden koon yli suurentamisen, esimerkiksi A6 ⇒ A4, A5 ⇒ A2, A4 ⇒ A2 jne.


title: Kuvanlukeminen

text: Laatukertoimen suuruus riippuu siitä, miten paljon sävyjä ja yksityiskohtia esimerkiksi käsiteltävä valokuva sisältää.


title: Kuvanlukeminen

text: Käytännössä päädytään siihen, että linjatiheydellä 80 linjaa/cm, mitä käytetään syväpainokoneissa ja erittäin erottelukykyissä arkkipainokoneissa, on skannaustarkkuuden oltava 600 pistettä tuumalle, jotta kuvankäsittelyyn haluttu suurehko varmuuskerroin sekä suurennokset esimerkiksi yhden koon yli suurennuskertoimella kaksi (A6 ⇒ A4, A5 ⇒ A3, A4 ⇒ A2) voidaan tehdä.


title: Kuvanlukeminen

text: Suurehkojen kuvien lukeminen tietokoneen kuvatiedostoksi vaatii erittäin paljon muistitilaa, ja tiedostosta tulee suurikokoinen, jolloin niiden arkistoiminen suurina määrinä vaatii huomattavasti muistitilaa.


title: Olga Pall

text: Olga Pall (s. 3. joulukuuta 1947) on entinen itävaltalainen alppihiihtäjä ja olympiavoittaja.


title: Olga Pall

text: Pall voitti Grenoblen 1968 talviolympialaisten syöksylaskussa kultaa 0,46 sekunnin erolla ranskalaiseen Isabelle Miriin. Olympialaisten suurpujottelussa hän sijoittui viidenneksi. Samalla kaudella hän jakoi Mirin kanssa maailmancupin syöksylaskucupin voiton.


title: Luettelo Suomen virallisen albumilistan ykkösistä vuonna 2004

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2004.


title: Keltajalkahiippo

text: Keltajalkahiippo eli tahmahiippo ("Mycena epipterygia" syn. "M. viscosa") on kellomainen tai kupera keltainen hiippolaji. Lakki on usein tahmainen. Sienen heltat ovat valkoiset tai harmaanvaaleat. Jalka on sienellä aluksi sitruunankeltainen ja vanhemmiten vaaleneva. Sieni kasvaa havumetsissä yksittäin. Se on yleinen koko Suomessa.


title: Heinähiippo

text: Heinähiippo ("Mycena olivaceomarginata" syn. "Mycena avenacea") on kupera tai kellomainen oliivinruskea hiippolaji. Sienen jalka on lakin värinen ja latvasta vaaleampi. Sienen heltat ovat vaaleat. Sienen malto on valkoista tai rusehtavaa ja hyvin ohutta. Sienen maku on mieto. Se kasvaa lyhyessä ruohossa Suomessa harvinaisena.


title: Rikkahiippo

text: Rikkahiippo ("Mycena flavescens") on kartiomainen keltaisenharmaa hiippolaji. Sen jalka on vaaleanharmaata. Sienen malto on valkoista. Sienen heltat ovat vaaleat. Hiippo kasvaa lahoavilla lehdillä seka- ja lehtimetsissä hiekkamailla. Se on Suomessa harvinainen.


title: Kermahiippo

text: Kermahiippo ("Mycena flavoalba") on kellomainen tai laakea kellanvalkoinen hiippolaji. Lakki voi olla joskus myös valkoinen. Sienen heltat ovat kermanväriset ja vahamaiset. Jalka on kellanvalkoinen tai valkea ja märkänä läpinäkyvä. Sieni kasvaa heinänkorsilla, männynneulasilla tai maassa yleisenä.


title: Charles Osgood

text: Charles Osgood (s. 8. tammikuuta 1933 New York, New York) on yhdysvaltalainen uutistoimittaja, jonka uutiskommentaariohjelma "The Osgood File" on ollut kuultavissa CBS:n radioverkon kautta vuodesta 1971 alkaen.


title: Charles Osgood

text: Ennen siirtymistään CBS:lle taloustieteitä opiskellut Osgood oli toiminut muun muassa newyorkilaisen WCBS-aseman uutisankkurina ja reportterina, eri tehtävissä ABC:n uutisissa, hartfordilaisen WHCT:n päällikkönä ja washingtonilaisen WGMS:n ohjelmajohtajana.


title: Charles Osgood

text: Osgood on kirjoittanut neljä kirjaa ja hän pitää sanomalehtikolumnia useissa lehdissä. Radion ohella hän on myös toiminut uutisankkurina ja ohjelmaisäntänä useissa CBS:n uutis- ja ajankohtaisohjelmissa.


title: Charles Osgood

text: Charles Osgood nimettiin Radio Hall of Fameen vuonna 1990.


title: Angela Aki

text: Angela (alun perin Kiyomi) Aki (, rōmaji: "Anjera Aki"; s. 15. syyskuuta 1977) on japanilainen laulaja-lauluntekijä ja pianisti.


title: Angela Aki

text: Aki syntyi japanilaiselle isälle ja amerikkalais-italialaiselle äidille Tokushiman prefektuurissa. Hän aloitti aktiivisen musiikkiharrastuksen varhaislapsuudessaan, muutti 15-vuotiaana Havaijille ja opiskeli myöhemmin George Washingtonin yliopistossa Washington DC:ssä.


title: Angela Aki

text: Laulajan ensimmäinen albumi oli englanninkielinen "These Words" (2000). Ensimmäisen albuminsa isolla levymerkillä hän julkaisi vuonna 2006, kun "Home" ilmestyi Sony Music Entertainmentin kautta. Hän esitti sekä englanniksi että japaniksi "Final Fantasy XII:n" teemalaulun "Kiss Me Good-Bye".


title: Tulihiippo

text: Tulihiippo ("Mycena acicula") on kellomainen tai kupera kirkkaanoranssi tai oranssinpunainen hiippolaji. Sen heltat ovat keltaiset. Sienen jalka on sitruunankeltainen ja tyvestä valkoinen. Sieni kasvaa kaadetuiden lehtipuiden rungoilla lehdoissa. Se on melko harvinainen Suomessa, vaikka voi kesäsateiden jälkeen esiintyä runsaina kasvustoina.


title: Isabelle Mir

text: Isabelle Mir (s. 2. maaliskuuta 1949) on entinen ranskalainen alppihiihtäjä ja olympiamitalisti.


title: Isabelle Mir

text: Mir saavutti Grenoblen 1968 talviolympialaisten syöksylaskussa hopeaa 0,46 sekuntia itävaltalaiselle Olga Pallille hävinneenä. Suurpujottelussa hän sijoittui kuudenneksi jälleen yhden sijan Pallia heikompana. Pujottelussa hänen sijoituksensa oli viides. Kauden 1967–1968 maailmancupissa Mir jakoi syöksylaskucupin voiton Olga Pallin kanssa ja sijoittui kokonaispisteissä toiseksi.


title: Isabelle Mir

text: Val Gardenan MM-kilpailuissa 1970 Mir saavutti syöksylaskussa hopeaa hävittyään puoli sekuntia Sveitsin Annerösli Zrydille. Samana talvena hän voitti maailmancupin syöksylaskucupin. Seuraavalla kaudella hän sijoittui maailmancupin kokonaiskilpailussa kolmanneksi. Vielä Sapporon 1972 olympialaisten syöksylaskussa Mir sijoittui neljänneksi 0,94 sekuntia pronssimitalisti Susan Corrockille hävinneenä.


title: Silmänapalakki

text: Silmänapalakki ("Rickenella swartzii" syn. "Rickenella setipes") on kellomainen tai laakea navallinen tummanvioletti sienilaji. Sen heltat ovat valkoiset tai harmaat. Sienen jalka on kellanvalkoinen. Sieni kasvaa kosteissa metsissä sekä soiden laitamilla ja puronvarsilla. Se on Suomessa yleinen.


title: Oranssinapalakki

text: Oranssinapalakki ("Rickenella fibula") on kupera tai laakealakkinen nipukallinen oranssi sienilaji. Sen heltat ovat aluksi valkoiset ja vanhemmiten kellertävät. Sienen jalka on oranssinekltainen. Sieni kasvaa tienvarsien sammalikoissa ja kallioilla ja kosteiden paikkojen kuten soiden sammalikoissa ja ruohikoissa. Se on koko Suomessa yleinen.


title: Risuhiippo

text: Risuhiippo ("Mycena speirea") on kellomainen tai laakea harmaanvalkea tai harmaanruskea hiippolaji. Sen heltat ovat harmaanvalkeat. Sienen jalka on harmaanvalkoinen. Sieni kasvaa yksittäin tai rykelminä risuilla ja kuorenpalasilla kosteissa lepikoissa ja puronvarsilla. Se on Suomessa melko yleinen.


title: Valkohiippo

text: Valkohiippo ("Hemimycena lactea") on kartiomainen tai kellomainen maidonvalkea hiippolaji. Lakin keskusta on sienessä kermanvärinen. Sienen heltat ovat valkoiset. Jalka on valkoinen, samoin kuin malto. Sieni kasvaa suurina joukkoina havuilla ja maatuvilla kasvinosilla. Se on Suomessa harvinainen.


title: Keiko Awaji

text: Keiko Awaji (, hiragana: あわじ けいこ; 17. heinäkuuta 1933 Tokio – 11. tammikuuta 2014 Tokio) oli japanilainen näyttelijä. Hän debytoi teini-ikäisenä Akira Kurosawan elokuvassa "Kulkukoira" (1949). Hän oli aktiivinen esiintyjä vielä aikuisiällään. Hän voittikin vuonna 1958 Sinisen nauhan ja oli vuonna 1988 ehdolla Japanin akatemian palkinnon saajaksi.


title: Keiko Awaji

text: Awaji oli vuosina 1966–1987 naimisissa näyttelijäkollegansa Kinnosuke Nakamuran kanssa. Hän kuoli 80-vuotiaana ruokatorven syöpään tammikuussa 2014.


title: Männynkäpynahikas

text: Männynkäpynahikas ("Strobilurus stephanocystis") on kupera tai laakeneva kellan- tai kanelinruskea nahikaslaji. Sienen heltat ovat kellanvalkoiset. Jalka on valkea ja tyvestä kellan- tai punaruskea. Sieni kasvaa maahan hautautuneilla männynkävyillä. Se on Suomessa melko yleinen.


title: Kathy Kreiner

text: Kathy Kreiner (s. 4. toukokuuta 1957) on entinen kanadalainen alppihiihtäjä ja olympiavoittaja.


title: Kathy Kreiner

text: Kreiner voitti 18-vuotiaana Innsbruckin 1976 talviolympialaisten suurpujottelussa kultaa. Hän oli kilpailun ensimmäinen laskija ja saavutti ajan 1.29,13, josta hetkeä myöhemmin laskenut, sekä pujottelun että syöksylaskun jo voittanut Rosi Mittermaier jäi vain 0,12 sekuntia. Neljä vuotta myöhemmin Lake Placidin olympialaisissa Kreiner sijoittui syöksylaskussa viidenneksi.


title: Josh Holden

text: Josh Holden (s. 18. tammikuuta 1978 Calgary, Alberta, Kanada) on kanadalainen jääkiekkoilija, pelipaikaltaan keskushyökkääjä. Holden on Vancouver Canucksin ensimmäisen kierroksen varaus (#12) vuodelta .


title: Josh Holden

text: Holden herätti huomiota hyvillä esityksillään WHL-joukkue Regina Patsin riveissä juniorikausinaan 1994–1998, jolloin 246 ottelussa kertyi yli 350 tehopistettä. Vancouver Canucks varasi Holdenin, mutta ura NHL:ssä ei lähtenyt missään vaiheessa kunnolla vauhtiin. Holden on pelannut NHL:ssä Canucksin lisäksi myös Carolina Hurricanesissa ja Toronto Maple Leafsissa yhteensä 60 ottelua ja tehnyt niissä tehot 5+9=14. Lisäksi hän pelasi useita kausia IHL- ja AHL-sarjojen joukkueissa ennen siirtymistään Eurooppaan.


title: Josh Holden

text: Euroopassa Holdenin ensimmäinen kohde oli SM-liiga ja HPK, jossa kausi 2004–2005 päättyi pronssiin. Holden ylsi koviin ennakko-odotuksiin vain ajoittain. Seuraavat vuodet Holden on pelannut Sveitsin Nationalliga A:ssa, ensin kaksi kautta Fribourg-Gottéronin ja sitten yhden kauden Langnaun joukkueessa. Kaudeksi 2008–2009 hän siirtyi EV Zugin joukkueeseen.


title: Luc Abalo

text: Luc Abalo (s. 6. syyskuuta 1984 Ivry-sur-Seine) on ranskalainen käsipalloilija ja olympiavoittaja, maailmanmestari ja Euroopan mestari . Seuratasolla hän edustaa espanjalaista BM Ciudad Realia. Tätä ennen hän on pelannut US d'Ivryssa.


title: Luc Abalo

text: Maajoukkueessa Abalo on pelannut 124 ottelua, joissa hän on tehnyt 428 maalia. Hän oli voittamassa kultaa Pekingin olympialaisissa 2008, minkä lisäksi hän on voittanut kahdesti MM-kultaa, kahdesti EM-kultaa ja EM-pronssin.


title: Walther Hewel

text: Walther Hewel (2. tammikuuta 1904 Köln – 2. toukokuuta 1945 Berliini) oli saksalainen toisen maailmansodan aikainen diplomaatti, SS-Brigadeführer ja yksi Adolf Hitlerin harvoista henkilökohtaisista ystävistä.


title: Walther Hewel

text: Hewel syntyi Anton ja Elsa Hewelille Kölnissä. Hänen isänsä johti kaakaotehdasta, joka jäi isän kuoltua 1913 Elsan hoidettavaksi. Walther Hewel oli teini-ikäisenä yksi varhaisista kansallissosialistisen puolueen jäsenistä. Münchenin teknillisessä yliopistossa opiskellut Hewel otti osaa oluttupavallankaappaukseen marraskuussa 1923. Hitlerin jouduttua Landsbergin vankilaan Hewel toimi siellä joitakin kuukausia Hitlerin avustajana. Tämän jälkeen Hewel työskenteli useita vuosia kahvimyyntimiehenä ja istuttajana Alankomaiden Itä-Intiassa (nykyinen Indonesia) toimineelle brittiyritykselle. Indonesiassa Hewel organisoi natsipuolueen paikallisosaston, johon kuului siellä asuneita saksalaisia. Vuoteen 1937 mennessä kansallissosialistisella puolueella oli toimintaa Bataviassa, Bandungissa, Semarangissa, Surabayassa, Medanissa, Padangissa ja Makassarissa.


title: Walther Hewel

text: 1930-luvulla Hewel palasi Saksaan, missä hänestä tuli diplomaatti. Hewel lähettiin Espanjaan, kunnes Hitler kutsui hänet takaisin Saksaan vuonna 1938. Hewel toimi diplomaattina ulkoministeriössä ja teki 15. maaliskuuta 1939 Hitlerin ja Tšekkoslovakian presidentin Emil Háchan tapaamisen muistion.


title: Walther Hewel

text: Toisen maailmansodan aikana Hewel oli suurlähettiläs, joka palveli ulkoministeri Joachim von Ribbentropin ja Hitlerin yhdyshenkilönä. Käytännössä Hewel kuitenkin vietti suurimman osan toista maailmansotaa ilman virallista asemaa ja kerran hän kutsuikin itseään ”ei minkään suurlähettilääksi”. Hitlerin sisäpiirin jäsenet väittivät Hewelin saavuttaneen asemansa pitkäaikaisen kansallissosialistisen puolueen jäsenyytensä ansiosta ja koska hän oli Hitlerin ystävä. Heweliä kuvattiin miellyttäväksi ja hyväluontoiseksi mieheksi ja muun muassa Hitlerin yksityissihteeri Traudl Junge kertoo muistelmissaan pitäneensä ystävällisestä Hewelista. Vuonna 1944 Hewel meni naimisiin Elizabeth Blandan kanssa Berchtesgadenissa.


title: Walther Hewel

text: Hewell pysyi Hitlerin sisäpiirissä diktaattorin 30. huhtikuuta 1945 tapahtuneeseen itsemurhaan saakka. Itsemurhan jälkeen Hewel lähti Führerbunkerista Wilhelm Mohnken johtaman ryhmän mukana. Tohtori Ernst-Günther Schenckin taivutteluista huolimatta Hewel tappoi 2. toukokuuta itsensä – samalla tavalla kuin Hitler – puraisemalla syanidikapselin rikki ja samalla ampumalla itseään päähän.


title: Walther Hewel

text: Walther Heweliä ovat elokuvissa esittäneet:


title: Runge–Kutta-menetelmät

text: Runge–Kutta-menetelmät ovat erittäin keskeisiä numeerisen analyysin menetelmiä differentiaaliyhtälöiden ratkaisuun. Menetelmiä kehittivät saksalaiset matemaatikot Carl Runge ja Martin Wilhelm Kutta, joista Kutta julkaisi menetelmän vuonna 1895 artikkelissa Ueber die numerische Auflösung von Differentialgleichungen ja Kutta kehitti tätä edelleen vuonna 1901 julkaisussaan Beitrag zur naherungsweisen Integration von Differentialgleichungen. Runge-Kutta-menetelmille on runsaasti sovelluskohteita muun muassa fysiikan ja tilastotieteen alalla.


title: Runge–Kutta-menetelmät

text: Eräs Runge-Kutta-menetelmien hyvistä puolista on se, ettei sen käyttäminen edellytä funktion derivaatan laskemista. Tästä ominaisuudesta on erityisesti hyötyä ratkaistaessa stokastisia differentiaaliyhtälöitä numeerisesti. Runge-Kutta-menetelmät ovat myös asymptoottisesti stabiileja eli hyvin pienillä askeleen arvoilla saadaan häiriön kasvu rajattua tietyn rajan alle. Menetelmää käytettäessä tarvitaan tietoa vain funktion edellisestä arvosta, muttei aiemmista. Tämän vuoksi askelpituuden muuttaminen on helppoa. Runge-Kutta-menetelmän huonoja puolia on se, että apuarvoja ei käytetä kovin hyvin hyödyksi, vaikka näihin voikin joissakin tapauksissa perustaa virhearvioita. Menetelmä on myös laskennallisesti melko raskas, koska se vaatii useiden funktion arvojen laskemisen joka kierroksella, mikä voi olla työlästä, erityisesti, jos funktio on monimutkainen.


title: Runge–Kutta-menetelmät

text: Tunnetuin Runge–Kutta-menetelmistä on neljännen kertaluvun Runge–Kutta, johon viitataan lyhenteellä "RK4" ja hyvin usein pelkkänä "Runge–Kutta-menetelmänä".


title: Runge–Kutta-menetelmät

text: Olkoon alkuarvo-ongelmana


title: Runge–Kutta-menetelmät

text:
Nyt RK4-menetelmä voidaan kirjoittaa seuraavasti:
jossa "h" merkitsee käytettyä aika-askelta ja "y" on RK4-menetelmän approksimaatio arvosta "y"("t") ja


title: Runge–Kutta-menetelmät

text: Kertoimet "k" ovat tulkittavissa mallinnettavan funktion kulmakertoimiksi välin eri pisteissä. Arvo "k" on kulmakerroin välin alkupisteessä, "k" on Eulerin menetelmällä laskettu approksimaatio puolivälin kulmakertoimesta, "k" samoin käyttäen "k":n sijaan "k":a laskuissa ja "k" on "k":a hyödyntäen laskettu kulmakertoimen arvo välin päätepisteessä. Näistä otetaan lopuksi keskiarvo painottaen puolivälin kulmakertoimia.


title: Runge–Kutta-menetelmät

text: RK4:n tarkkuus on sen nimen mukaisesti neljättä kertalukua, eli menetelmän virhe on verrannollinen käytetyn aika-askeleen "h" neljänteen potenssiin. Aika-askelta kohti virhe menetelmässä on "h", ja koska askelia tarvitaan 1/"h" aikayksikköä kohden, on kokonaisvirhe verrannollinen suureeseen "h".


title: Runge–Kutta-menetelmät

text: Neljännen kertaluvun Runge–Kutta-menetelmässä tarvitaan uutta arvoa laskettaessa vanhan arvon lisäksi neljä aputulosta. Tietokoneella mallintaessa tämä tarkoittaa, että muistinkäyttö menetelmällä on viisi kertaa mallinnettavan systeemin koko. Suurissa mallinnuksissa tämä saattaa merkitä hyvinkin suurta kuormaa jopa nykyisten tietokoneiden muistimäärille. Tällaista varten on kehitetty ns. "Low Storage" eli pienen tallennuskapasiteetin Runge–Kutta-menetelmät.


title: Runge–Kutta-menetelmät

text:
Kahta muistipaikkaa käyttävä Runge–Kutta-menetelmä voidaan esittää seuraavassa muodossa. Aluksi asetetaan
Sitten lasketaan formula_10
ja lopuksi saadaan


title: Runge–Kutta-menetelmät

text: Algoritmissa esiintyvä "m" merkitsee vaiheiden määrää ja siitä riippuu myös vakioiden "A" ja "B" arvot. Huomataan, että ohjelmakoodina algoritmissa tarvitaan vakioiden lisäksi ainoastaan muuttujat "dy" ja "y". Artikkelissaan Carpenter ja Kennedy esittelevät vakioiden "A" ja "B" johtamista sekä arvot muun muassa viisivaiheiselle kahden muistipaikan neljännen kertaluvun Runge–Kuttalle eli "(5,4) 2N-Storage RK"


title: Runge–Kutta-menetelmät

text: Runge-Kutta-menetelmää voidaan simuloida lähes millä tahansa numeeriseen laskentaan kykenevällä ohjelmalla, jopa Excelillä. Esimerkiksi Matlab-ohjelmassa on valmiita komentoja, joilla voidaan ratkaista differentiaaliyhtälöitä numeerisesti Runge-Kutta-menetelmää käyttäen.


title: Roland Collombin

text: Roland Collombin (s. 17. helmikuuta 1951 Versegères, Sveitsi) on sveitsiläinen uransa lopettanut alppihiihtäjä, joka menestyi 1970-luvun alussa erityisesti syöksylaskussa.


title: Roland Collombin

text: Collombin saavutti Sapporon 1972 talviolympialaisten syöksylaskussa hopeaa häviten maanmiehelleen Bernhard Russille 0,64 sekuntia. Hän voitti syöksylaskun maailmancupin kausina 1972–1973 ja 1973–1974. Maailmancupin kokonaiskilpailussa hän sijoittui kolmanneksi kaudella 1972–1973.


title: Jérôme Fernandez

text: Jérôme Fernandez (s. 7. maaliskuuta 1977 Cenon) on ranskalainen käsipalloilija, olympiavoittaja, maailmanmestari ja Euroopan mestari. Hän edustaa saksalaista THW Kieliä. Tätä ennen hän on pelannut mm. FC Barcelonassa ja BM Ciudad Realissa.


title: Jérôme Fernandez

text: Maajoukkueessa Fernandez on pelannut 307 ottelua, joissa hän on tehnyt 1 220 maalia. Hän oli mukana voittamassa olympiakultaa Pekingistä 2008. Lisäksi Fernandez on voittanut MM-tasolla kolme kultaa ja kaksi pronssia, ja EM-tasolla kaksi kultaa ja yhden pronssin.


title: Jérôme Fernandez

text: Fernandez on menestynyt myös seurajoukkueissa: hän on voittanut kaksi kertaa Ranskan-mestaruuden ja neljä kertaa Ranskan Cupin. Euroopan tasolla hän on voittanut kaksi kertaa Mestarien liigan ja kerran Supercupin.


title: Kertut (suku)

text: Kertut ("Sylvia") on kerttujen heimoon kuuluva varpuslintusuku. Kerttuihin kuuluu BirdLifen mukaan neljä lajia.


title: Paul-Émile Léger

text: Paul-Émile Léger C.C., G.O.Q., PSS, (26. huhtikuuta 1904 – 13. marraskuuta 1991) oli kanadalainen katolinen pappi. Hän toimi Montréalin arkkipiispana Joseph Charbonneaun jälkeen vuosina 1950–1968 ja pääsi kardinaaliksi 1953. Hän osallistui Vatikaanin toiseen kirkolliskokoukseen. Hän oli myös valitsemassa uutta paavia konklaaveissa 1958, 1963 ja kahdesti 1978.


title: Paul-Émile Léger

text: Léger sai pappisvihkimyksensä 25. toukokuuta 1929. Hänelle myönnettiin vuonna 1979 kaikkien aikojen ensimmäinen Pearsonin rauhanmitali. Hän oli Kanadan ritarikunnan "Companion" ja Québecin kansallisen ritarikunnan "Grand Officer".


title: Paul-Émile Léger

text: Paul-Émile Légerin veli Jules Léger oli vuosina 1974–1979 Kanadan kenraalikuvernööri.


title: Ajatuslapsi

text: Ajatuslapsi on Esa Kotilaisen albumi vuodelta 1977. Albumi on ensimmäisiä suomalaisia ambient-julkaisuja. Levy koostuu pääosin minimalistisista syntetisaattoreilla luoduista äänimaisemista ja atonaalisista melodioista. Kotilainen on itse säveltänyt ja soittanut kaikki levyn kappaleet. Levystä tehtiin aluksi viidensadan kappaleen LP-painos, jonka julkaisi Love Records. Levyn julkaisi uudelleen CD:nä vuonna 2008 Siboney. Uudelleenjulkaisulla on mukana Kotilaiselta Kansallisoopperan baletin esitykseen tilattu teos "Matkaaja" vuodelta 1978 sekä muokattu versio kappaleesta vuodelta 2008.


title: Ajatuslapsi

text: Kotilainen kertoo säveltäneensä levyä varten valmiita teemoja, mutta suuren osan melodioista syntyneen vasta studiossa äänitysten yhteydessä. Levyyn ovat vaikuttaneet muun muassa Tangerine Dream sekä Lobsang Rampan kirja "Kolmas silmä". Kotilainen kertoo ajatelleensa levyn musiikkia visuaalisesti, tarinanomaisesti; esimerkiksi "Avartuva näkemys" -kappale kertoo tiibetiläisten munkkien matkasta muun muassa tippukiviluolassa. "Ilmassa"-kappaleeseen Kotilainen teki jopa sanoituksen, jota ei kuitenkaan käytetty kappaleessa. Levy nauhoitettiin Alppi-studiossa ja miksattiin Finnlevy-studiossa Helsingissä. Studioteknikkona toimi Jukka Teittinen. Levyn kaivertamisessa oli ongelmia vinyylilevyn teknisen rajoitteisuuden vuoksi; Kotilainen oli muun muassa muokannut bassoraidat vasempaan ja oikeaan kanavaan erilaisiksi, joka aiheutti neulan nousemisen kaivertamisen yhteydessä.


title: Ajatuslapsi

text:
Levyn kannessa mainitaan levyllä käytetyn seuraavia soittimia ja efektejä: Mini-Moog, ARP-2600, Vox String-Thing, Fender Rhodes, Kouvola Casotto, kantele, Hammond B3, Leslie 251 & 145, Binson Echo, MXR 90 Phase, MXR 100 Phase, Maestro Phase Shifter, Foxx Wah Wah pedal sekä Indian bells. CD:n kannessa mainitaan levyllä käytetyn myös Farfisa-urkua ja Polymoog-syntetisaattoria. Levyn kannen teki Kari Sipilä.
CD:n bonuskappaleet


title: Kallista on ja halvalla menee

text:
Kallista on ja halvalla menee on Eero Koivistoisen studioalbumi, joka julkaistiin vuonna 1988. Levy sisältää Koivistoisen sävellyksiä tunnettujen runoilijoiden ja sanoittajien teksteihin. Kappaleet tulkitsivat Maarit Hurmerinta, Sakari Kuosmanen ja Pepe Ahlqvist.
Levyn kannessa on Hannu Riikosen maalaus "Miesten ehdoilla" (1982).


title: Kallista on ja halvalla menee

text: Sävellykset ja sovitukset Eero Koivistoinen.


title: Kumu Drums

text: Kumu Drums tai Kumu-rummut ovat hämeenlinnalaisen Kumu Drums Oy:n käsityönä tekemiä rumpuja. Yrityksen perustajan Pekka Helasen tekemät Kumu-rummut ovat arvostettuja suomalaisten muusikoiden piirissä ja ovat saaneet kiitettäviä arvioita myös ulkomailla.